title: Tameichi Hara

text: Hara asettui vaimonsa kanssa asumaan Kamakuraan ja kirjoitti siellä muistelmansa. Muistelmien erikoisin piirre on - kuten hän itse korostaa - se seikka, että hän on ensimmäinen japanilainen sotahistorioitsija, joka suhtautuu edes hiukankin tuomitsevasti yleisesti jumalana palvottuun suuramiraali Isoroku Yamamotoon.


title: (55637) 2002 UX25

text: (55637) 2002 UX on Kuiperin vyöhykkeessä sijaitseva suuri transneptuninen kohde, jonka löysi Arizonan yliopiston Spacewatch-ohjelma vuonna 2002. Sillä tiedetään olevan ainakin yksi kuu, jonka kiertorata on 205 ± 55 km.


title: Kentin osavaltionyliopisto

text: Kentin osavaltionyliopisto () on Ohion kolmanneksi suurin yliopisto. Se perustettiin vuonna 1910 nimellä Kent State Normal School, ja vuonna 1935 siitä tuli yliopisto.


title: Kentin osavaltionyliopisto

text: Vuonna 1910 Kent State Normal School perustettiin opettajakoulutusta varten, kuten myös nykyinen Bowling Greenin osavaltionyliopisto Bowling Greeniin. Sen nimi muutettiin muotoon Kent State Normal College vuonna 1915. Vuonna 1935 kuvernööri Martin L. Davey myönsi sille yliopistostatuksen. Kentin osavaltionyliopisto nousi otsikoihin toukokuussa 1970 Ohion kansalliskaartin sotilaiden ammuttua Vietnamin sotaa vastustaneita mielenosoittajia.Kentin osavaltionyliopistolla on kahdeksan kampusaluetta Koillis-Ohiossa. Pääkampus ja hallintokeskus on Kentissä, ja se palvelee vuosittain noin 10 000 opiskelijaa. Siellä opetetaan viestintää, yrityksen hallintoa, englantia, matematiikkaa, kasvatustieteitä ja psykologiaa.


title: Kentin osavaltionyliopisto

text: East Liverpoolin kampus sijaitsee Ohiojoen varrella. Muita kampusalueita ovat Geaugan kampus Burtonissa, Trumbull Warrenissa, Tuscarawas New Philadelphiassa ja Salem.


title: Tämä ihmisen maailma

text: Tämä ihmisen maailma on Pekka Kuusen vuonna 1982 julkaistu, ihmislajin kehitystä käsittelevä kirja. Kirjan mukaan ihminen on kehittynyt kulttuurievoluution myötä tasolle, jolla hän uhkaa sodilla ja ympäristökatastrofeilla omaa olemassaoloaan. Kuusi esittää kirjassaan ratkaisuksi kehityksen mukanaan tuomille ongelmille siirtymistä itseohjautuvasta kulttuurievoluutiosta sen ohjailuun. Vuonna 1991 kirjasta ilmestyi tiivistetty versio nimeltä "Ihmisen eloonjäämisoppi: pieni alkeiskirja".


title: Tämä ihmisen maailma

text: Pekka Kuusi muodostaa kirjassaan kuvan ihmisen kehityksestä alkuihmisestä teknologisesti ylivertaiseksi nykyihmiseksi. Hän katsoo, että biologinen evoluutio on kiistatta ohjannut ihmislajin kehittymistä, mutta viimeisten muutaman tuhannen vuoden ajan on kehitys ollut kulttuurievoluution tulosta. Ihmisen biologiset perusteet eivät juurikaan ole sinä aikana muuttuneet, mutta kulttuurin kehittyminen on mahdollistanut sen, että olemme muutamien tuhansien vuosien aikana kehittyneet tieteellisesti ja teknologisesti hyvin korkealle tasolle. Kuusi ei kuitenkaan pysähdy tähän. Hän jatkaa, että ihmislajin elossa pysymiseksi on välttämätöntä, että tiedostamme paikkamme evoluutiossa ja oman evoluutioprosessimme. Ja evoluution tiedostaminen tarkoittaa sitä, että alamme myös tietoisesti ohjata evoluutiotamme. Tällä hän ei tarkoita sitä, että pyrkisimme vaikuttamaan geeniperimäämme ja fysiologiseen olomuotoomme. Kuusi tarkoittaa nimenomaan kulttuurievoluution tietoista ohjaamista - sen ohjaamista minkälaiseksi elämämme ja yhteisen olemassaolomme muodostamme. Hän katsoo, että ilman kulttuurievoluution tietoista ohjaamista evoluutio syö oman tuotoksensa.


title: Tämä ihmisen maailma

text: Kuusi asettaa kirjalleen kaksi tehtävää:


title: Tämä ihmisen maailma

text: Kuusi jakaa evoluution kolmeen eri vaiheeseen: kosmiseen, biologiseen ja kulttuurievoluutioon. Nämä vaiheet tulee kuitenkin nähdä myös yhtenäisen evoluutioprosessin osina. Kosminen evoluutio on kaikkein hitainta, epäorgaanisen aineksen järjestäytymistä. Biologinen evoluutio tapahtuu nopeammin, mutta vaatii kuitenkin runsaasti aikaa. Nopein evoluution laji on kulttuurievoluutio, jota Kuusi nimittää myös inhimilliseksi evoluutioksi.


title: Tämä ihmisen maailma

text: Kuusen mukaan kulttuurievoluutiolle ja biologiselle evoluutiolle on yhteistä se, että kummassakin siirretään ja muunnellaan informaatiota. Biologisessa evoluutiossa kyseessä on DNA-koodin sisältämä informaatio, mutta kulttuurievoluutiossa informaatio on ihmisten tietoisuudessa. Kuusi sanoo sen kirjassaan näin:


title: Tämä ihmisen maailma

text: Tämä on Kuusen mukaan kulttuurievoluution merkittävin ominaisuus. Se siirtää informaatiota seuraaville sukupolville, ilman että informaatio olisi sidottuna geeniperimäämme. Näin se on erotettavissa biologisen evoluution periaatteista ja sitä ohjaavat omanlaiset lainalaisuudet.


title: Tämä ihmisen maailma

text: Kuusi erottaa näistä lainalaisuuksista seuraavat:


title: Tämä ihmisen maailma

text: Kuusi tuo myös esiin, että kulttuurievoluution puitteissa ihminen voi kehittyä ja muuttua omana elinaikanaan - toisin kuin biologisessa.


title: Tämä ihmisen maailma

text: Kuusen mukaan kulttuurievoluutio on nimenomaan ihmiselle leimallinen prosessi, joka erottaa meidät muista eläinlajeista. Muut eläimet saattavat oppia käyttäytymispiirteitä, jotka siirtyvät jälkeläisille, mutta vain ihminen on päätynyt kulttuurievoluution mahdollisuuksien hyödyntäjäksi. Kuusen mukaan kulttuurievoluutio on tehnyt biologisen evoluution virattomaksi ihmisen ulkoisten ominaisuuksien osalta. Kulttuurievoluution avulle olemme kehittäneet itsellemme (tekniikan avulla) sellaisia kykyjä, joita meillä ei ole ollut biologisen evoluution tuloksena: me muun muassa lennämme taivaalla ja avaruudessa, sukellamme merten syvyyksiin, näemme pimeässä, voimme kurkistaa miltei avaruuden syntyhetkiin ja atomien rakenteisiin, pystymme hankkimaan ravintoa lukemattomilla tavoilla ja suojautumaan sääoloilta tehokkaasti.


title: Tämä ihmisen maailma

text: Näiden kykyjen kehittyminen on tapahtunut erittäin lyhyessä ajassa, etenkin biologisen evoluution kehitystahtiin verrattuna. Kuusi nostaakin esiin kysymyksen siitä, miten ihminen on pystynyt käyttämään kulttuurievoluutiota näin tehokkaasti hyödykseen. Selitys piilee Kuusen mukaan biologisen ja kulttuurisen evoluution vuorovaikutuksessa. Ihmislajin alkutaipaleella biologinen evoluutio tarjosi mahdollisuuden kulttuurievoluutiolle ja kulttuurievoluution tuoma menestysmahdollisuuksien parantuminen vauhditti puolestaan sitä tukevien geneettisten ominaisuuksien valikoitumista ihmislajin seuraaville sukupolville. Näin ihmisyksilöillä alkoi yhä enemmän ja enemmän olla niitä biologisia (lähinnä aivoihin ja hermostoon liittyviä) ominaisuuksia, jotka tukivat kulttuurievoluution kiihtyvää kehitystä.


title: Tämä ihmisen maailma

text: Kuusi luettelee kulttuurievoluution myötä ihmisen lajityypillisiksi muodostuneiksi käyttäytymispiirteiksi seuraavat:


title: Tämä ihmisen maailma

text: Kuusen kirjan toinen tehtävä oli osoittaa miten ihmiskunta voisi itse vaikuttaa kulttuurievoluutionsa etenemiseen ja siirtyä ohjaamaan sitä tietoisesti. Tämä on hänen näkemyksen mukaan välttämätöntä, sillä ilman tietoista kulttuurievoluution ohjausta ajautuu kulttuurievoluutio luonnon kanssa kestämättömään ristiriitaan.


title: Tämä ihmisen maailma

text: Ihmisen evoluution ohjaamisessa on Kuusen mukaan keskeisenä tehtävänä ihmislajin eloonjääminen. Kaikki muut luonnon eliöt näyttävät jättävän eloonjäämisensä itseohjautuvan evoluution huomaan. Itseohjautuvuus on evoluutiolle luontainen ominaisuus – se ei tarvitse tietoista ohjaamista edetäkseen ja ylläpitääkseen elämää. Kuusi katsoo, ettei itseohjautuvuus enää riitä säilyttämään ihmislajin elinkelpoisuutta. Syynä tähän on kulttuurievoluutio, jonka luonteeseen ei itseohjautuvuus sovellu.


title: Tämä ihmisen maailma

text: Kulttuurievoluutiossa "”[i]hmisen on ensin ymmärrettävä oman käyttäytymisensä aiheuttamat muutokset ja vasta tämän informaation perusteella hän voi itse säädellä käyttäytymistään”". Kyse on siis siitä, että kulttuurievoluutiossa virheellinen (toisin sanoen elämän jatkuvuudelle vahingollinen) informaatioaines säilyy ja lisääntyy niin pitkään kunnes ihminen tiedostaa sen olevan vahingollista – biologisessa evoluutiossa virheellinen informaatio poistuu automaattisesti, ilman tarvetta tulkintaan sen elinkelvottomuudesta. Kuusen mukaan ihminen pyrkii kulttuurievoluution puitteissa jatkuvasti parantamaan omaa elinkelpoisuuttaan luonnossa, luonnon itsensä kustannuksella. Ihminen on kuitenkin perustavanlaatuisesti riippuvainen muusta luonnosta ja osa luontoa. Tästä syntyy ristiriita kulttuurievoluution ja luonnon välillä. Kyse on siitä, että kulttuurievoluutio yrittää osoittaa olevansa elinkelpoisempi kuin biologinen evoluutio – ihminen yrittää kulttuurievoluutionsa avulla saavuttaa voiton luonnosta ja luonnonlaeista. Luonto ja biologinen evoluutio ovat kuitenkin kulttuurievoluution yläjärjestelmä, jota ilman kulttuurievoluutio eivätkä sen hyödyntäjät voi olla olemassa.


title: Tämä ihmisen maailma

text: Tietoinen kulttuurievoluution ohjaus on Kuusen näkemyksen mukaan "”kulttuurievoluution sopeuttamista luonnon suuren biologiseen evoluutioon”", ts. käyttäytymisemme muuttamista sellaiseksi, ettei se uhkaa elämämme edellytyksiä. Avainasemassa tässä on se miten miellämme maailman ja oman paikkamme siinä. Kuusi on hyvin vankkumaton käsityksessään tietoisen ohjauksen tarpeesta. Hän kirjoittaa:


title: Tämä ihmisen maailma

text: Lajievoluution ohjaamisopin – ihmisen eloonjäämisopin – tulee Kuusen mukaan muodostua kaikille ihmisille kohdistettavaksi perusopiksi, jonka avulla yksilöt ymmärtävät millaisia käyttäytymismuutoksia ihmislajin eloonjääminen heiltä edellyttää. Ohjaamisopin tehtävänä on Kuusen mukaan:


title: Tämä ihmisen maailma

text: Kuusi pyrkii opastamaan lajievoluution ohjaamiseen sekä osoittamalla ohjaamisen esteitä, jotka tulisi raivata pois, että esittelemällä tarvittavia käyttäytymismuutoksia. Näitä Kuusi hakee eritoten väestönmäärän säätelystä, ravinnon ja energian tuotannon rakentamisesta kestävälle pohjalle ja konfliktien rauhanomaisesta ratkaisusta.


title: Tämä ihmisen maailma

text: Kulttuurievoluutioteorian nykyterminologiaan kuuluu Susan Blackmoren yleistämä käsite meemeistä. Kuusen kirjassa meemin vastine on informaatio. Memetiikan tutkimukseen ei juuri kuulu kulttuurievoluution tietoisen ohjaamisen pohdinta.


title: Tämä ihmisen maailma

text: Kirja sai tiedonjulkistamisen valtionpalkinnon vuonna 1983 . Vaikka "Tämä ihmisen maailma" oli myyntimenestys, ei se kuitenkaan johtanut sellaiseen biologian ja sosiologian yhdistävään ajatteluun suomalaisessa tiedemaailmassa kuin Kuusi kenties olisi toivonut .


title: Tämä ihmisen maailma

text: Kirja on käännetty englanniksi vuonna 1985 nimellä "This World of Man".


title: Algebrallinen käyrä

text: Algebrallinen käyrä on varisto, jonka dimensio on yksi. Algebrallisten käyrien teoria kehitettiin pitkälti 1800-luvulla.


title: Algebrallinen käyrä

text: Algebrallinen käyrä kunnassa "F" voidaan käsittää niiden pisteiden uraksi tuloavaruudessa "F"', jotka saadaan vähintään "n" − 1 toisistaan riippumattoman polynomifunktion avulla, joiden kertoimet "g"("x", …, "x") kuuluvat kuntaan "F", kun käyrän muodostavat ne pisteet, joissa "g" = 0.


title: Algebrallinen käyrä

text: Tärkeän luokan algebrallisia käyriä muodostavat algebralliset tasokäyrät eli tasossa formula_1 määritellyt algebralliset käyrät. Ne ovat jonkin kahden muuttujan polynomiyhtälön "f(x, y) = 0" kuvaajia. Ne voidaan jaotella sen mukaan, kuinka monennen asteen polynomi on kyseessä.


title: Algebrallinen käyrä

text: Algebrallinen tasokäyrä voi leikata tasossa olevan suoran enintään niin monta kertaa kuin sen asteluku osoittaa. Ensimmäisen asteen tasokäyrät ovat suoria. Niiden yhtälö on muotoa "ax + by + c = 0", ja suora voi leikata toisen suoran vain yhdessä pisteessä.


title: Algebrallinen käyrä

text: Toisen asteen tasokäyrän yhtälön yleinen muoto on "ax + bx + cy + dy + exy + f = 0", jossa osa kertoimista tosin voi olla nollia. Tällaiset käyrät ovat yleensä kartioleikkauksia: ympyröitä, ellipsejä, paraabeleja tai hyperbelejä, ja ne voivat leikata suoran enintään kahdessa pisteessä. Esimerkiksi yhtälön "x + y = r" kuvaaja on ympyrä, yhtälön y = ax kuvaaja paraabeli ja yhtälön "xy = a" kuvaaja hyperbeli. Erikoistapauksissa kuvaajana voi olla myös kaksi toisensa leikkaavaa suoraa (esimerkiksi yhtälöllä "xy = 0", jonka kuvaajan muodostavat x- ja y-akselit), yksi piste (esimerkiksi yhtälöllä "x + y = 0" tai tyhjä joukko (esimerkiksi yhtälöllä "x + y = -r


title: Algebrallinen käyrä

text: Yksinkertaisin kolmannen asteen käyrä on kuutioparaabeli "y = x". Tällainen käyrä voi leikata suoran enintään kolmessa pisteessä. Korkeamman asteen käyriä ovat Cassinin käyrä ja sen erikoistapaus lemniskaatta.


title: Algebrallinen käyrä

text: Muiden kuin tason suhteen esimerkiksi toroidaalisilla pinnoilla leikkaussäännöt eivät ole sellaisenaan voimassa, vertaa epäeuklidinen geometria.


title: Algebrallinen käyrä

text: Kompleksinen algebralinen käyrä on ekvivalentti kompleksianalyysin Riemannin pinnan kanssa.


title: Algebrallinen kokonaisluku

text: Algebrallinen kokonaisluku on kompleksiluku, joka on sellaisen kokonaislukukertoimisen polynomin juuri, jonka korkeimman asteen termin kerroin on yksi. Algebrallisten kokonaislukujen joukko on suljettu yhteenlaskun ja kertolaskun suhteen, joten se muodostaa alirenkaan kompleksilukujen joukossa, merkitään A. Algebralliset kokonaisluvut muodostavat kokonaissulkeuman kokonaislukujen kunnan suhteen.


title: All and Everything

text: All and Everything (”Kaikki ja kaikesta”) on G. I. Gurdjieffin pääteos. Se on kolmiosainen sarja, jonka kirjoittaja alun perin suunnitteli koostuvaksi kymmenestä kirjasta.


title: All and Everything

text: Sarjan ensimmäinen osa, "Beelzebub’s Tales to His Grandson" (1. painos 1950) (’Belsebubin tarinoita pojanpojalleen’) on kolmesta osasta selvästi mittavin yli 1200 sivullaan. Toinen osa, "Meetings with Remarkable Men" (1963) (suom. "Kohtaamisia merkittävien henkilöiden kanssa") on vahvasti omaelämäkerrallinen ja sisältää muun muassa ainoat saatavilla olevat tiedot Gurdjieffin varhaisvaiheista. Kolmatta osaa, "Life is Real Only Then, When ’I am’" (”Elämä on todellista ainoastaan, kun ’Minä olen’”) Gurdjieff ei alun perin suunnitellut julkaistavaksi, vaan vain lähimmän oppilaspiirinsä käyttöön, eikä hän ehtinyt saada käsikirjoitusta valmiiksi ennen kuolemaansa. Gurdjieffin oppilaat kuitenkin julkaisivat kirjan keskeneräisenä 1974.Elokuva


title: All and Everything

text: Muuta


title: Kylmää joulua!

text: Kylmää joulua! on Poko Rekordsin vuonna 1978 promootio-käyttöön julkaisema joulumusiikkia sisältävä kokoelmalevy, joka sisältää eri esittäjien rock- ja punk-versioita perinteisistä joululauluista. Levyä painettiin tuolloin vain 500 kappaletta, ja sitä jaeltiin ilmaiseksi muun muassa yhteistyökumppaneille ja levyllä esiintyvien yhtyeiden lähipiirille. Kyseinen LP on ollut jo pitkään suuri keräilyharvinaisuus, ja sen hinta on vaihdellut paikkakunnittain. 12. joulukuuta 2007 levystä ilmestyi remasteroituna CD-versio, jota painettiin 1 000 kappaletta.


title: Kylmää joulua!

text:
Albumin kannessa sanottiin B-puolen sisältävän Tampere Chamber Ensemble -nimisen orkesterin esittämän "Silent Night" -kappaleen, mutta tosiasiassa B-puolelle ei prässätty mitään.
__notoc__


title: Olari Elts

text: Olari Elts (s. 27. huhtikuuta 1971 Tallinna) on virolainen kapellimestari, joka teki läpimurtonsa voitettuaan kansainvälisen Jean Sibelius -kapellimestarikilpailun Helsingissä vuonna 2000. Vuotta aiemmin hän voitti kansainvälisen Jorma Panula -kapellimestarikilpailun.


title: Olari Elts

text: Elts opiskeli aluksi Viron musiikkiakatemiassa Kuno Arengin johdolla kuoronjohtoa ja Wienin musiikkiakatemiassa orkesterinjohtoa. Hän opiskeli myös Jorma Panulan yksityistunneilla ja osallistui Esa-Pekka Salosen ja Neeme Järvin mestarikursseille.


title: Olari Elts

text: Vuosina 2001–2006 Elts toimi Latvian kansallisen sinfoniaorkesterin ylikapellimestarina. Syksyllä 2006 hän aloitti Bretagnen orkesterin taiteellisena neuvonantajana ja kaudesta 2007–2008 lähtien hän on toiminut Skotlantilaisen kamariorkesterin ja Viron kansallisen sinfoniaorkesterin päävierailijana. Elts perusti vuonna 1993 nykymusiikkiyhtye NYYD Ensemblen, joka pyrkii ennakkoluulottomaan ohjelmistosuunnitteluun ja jonka kokoonpano vaihtelee yksittäisestä soittajasta kamariorkesteriin. Oopperakapellimestarina Elts debytoi 1996 johtaessaan Benjamin Brittenin Albert Herringin Viron kansallisoopperassa. Myöhemmin hän on johtanut Mozartin Don Giovannin ja Idomeneon sekä Puccinin Il Tritticon. Syksyllä 2008 Elts johtaa Heinrich Marschnerin oopperan Der Vampyr Rennesin oopperassa.


title: Olari Elts

text: Elts on johtanut Birminghamin kaupungin sinfoniaorkesteria, BBC Scottish sinfoniaorkesteria, Cincinnatin sinfoniaorkesteria, Dresdenin sinfonikoita, London Sinfonietta -orkesteria ja Wienin Tonkünstler-orkesteria. Lisäksi hän on vieraillut johtamassa Barcelonan, Berliinin, Liverpoolin, Luzernin, Stuttgartin, Toulousen ja Wienin sinfoniaorkesteria sekä Frankfurtin, Suomen ja Ruotsin radion sinfoniaorkesteria. Kaudella 2002–2003 Elts teki menestyksekkään debyyttikiertueen Australiaan Adelaiden sinfoniaorkesterin kanssa ja hän on sen jälkeen vieraillut maassa vuosittain. Elts on johtanut Australiassa lisäksi Melbournen ja Länsi-Australian sinfoniaorkesteria sekä naapurimaassa Uuden-Seelannin sinfoniaorkesteria. Alkuvuodesta 2018 Elts aloitti Kymi Sinfoniettan taiteellisena neuvonantajana.


title: Pierre Drieu La Rochelle

text: Pierre Eugène Drieu La Rochelle (3. tammikuuta 1893 Pariisi – 15. maaliskuuta 1945 Pariisi) oli ranskalainen kirjailija, jonka tuotanto käsitti romaaneja, novelleja ja esseitä. Hän oli myös toimittaja ja poliittinen kirjoittaja ja aktivisti, joka toimi Ranskassa fasismin näkyvänä puolestapuhujana sekä yhteistyömiehenä saksalaisten natsien kanssa Ranskan miehityksen aikana.


title: Pierre Drieu La Rochelle

text: Drieu La Rochelle syntyi normandialaiseen kansallismieliseen porvarisperheeseen, joka oli muuttanut asumaan Pariisin XVII kaupunginosaan. Perheessä oli vaikeita taloudellisia että aviollisia ongelmia. Hän saattoi kuitenkin käydä arvostettua yhteiskunnallisiin aloihin painottunutta korkeakoulua "École libre des sciences politiques"ia. Ensimmäisen maailmansodan seurauksena hän sai vakavia henkisiä ongelmia, ja lisäksi hän haavoittui kolmesti. Vuonna 1934 ilmestynyt novellikokoelma "La Comédie de Charleroi" ilmentää hänen kokemuksiaan sodasta. Sotaseikkailujen lisäksi hänellä oli myös useita rakkausseikkailuja, sillä hän on argentiinalaisen Victoria Ocampon ja myös Christiane Renault’n (autotehtailija Louis Renault’n puoliso) rakastaja.


title: Pierre Drieu La Rochelle

text: Drieu oli henkisesti ja tyylillisesti lähellä surrealisteja eritoten 1920-luvun aikana. Heistä läheisin oli ehkä Louis Aragon, johon kuitenkin ystävyys myöhemmin katkesi. Hän oli kiinnostunut ranskalaisesta fasismiin suuntautuneesta "Action française" -liikkeestä mutta ei kutenkaan liittynyt sen mihinkään virtaukseen. Hän tuli yleisesti tunnetuksi vuonna 1922 julkaisemallaan esseellä ”Mesure de la France”. Drieu voidaan luokitella 1920-luvun aikana tasavaltalaiseksi, uskonnottomaksi, antiklerikaaliksi ja individualistiksi, joka oli lähellä tuolloista Radikaalia puoletta.


title: Pierre Drieu La Rochelle

text: 1930-luvulla hän julistautui samalla kertaa sekä sosialistiksi että fasistiksi, mikä olisi voinut olla hänen erilaisten ajatustensa ratkaisumalli ja samalla vastaus nykyaikaisen yhteiskunnan materiaaliseen rappioon. Vähän ennen toista maailmansotaa hän liittyi fasistiseen "Parti populaire français" -puolueeseen ja ryhtyi sen lehden päätoimittajaksi. Aivan sodan aattona hän kuitenkin erosi puolueesta ja lehden toimituksesta.


title: Pierre Drieu La Rochelle

text: Ranskan miehityksen aikana hän johti "La Nouvelle Revue française" -aikakauslehteä ja otti voimakkaasti kantaa saksalaisten natsien kanssa tehtävän yhteistyön puolesta. Pariisin vapautuksen jälkeen hän ei kuitenkaan suostunut maanpakoon eikä piiloutumaan, vaikka useat hänen ystävänsä, eritoten André Malraux, sitä hänelle suosittelivat. Yritettyään useita kertoja itsemurhaa hän lopulta kuoli 5. maaliskuuta 1945.


title: Rautainen Coogan

text: Rautainen Coogan ("Coogan's Bluff") on vuonna 1968 ensi-iltansa saanut jännitys- ja rikoselokuva, jonka ohjasi Don Siegel ja pääosassa on Clint Eastwood.


title: Rautainen Coogan

text: Elokuva oli Siegelin ja Eastwoodin ensimmäinen yhteinen elokuva, jonka jälkeen he tekivät muun muassa menestyselokuvat Likainen Harry ja Pako Alcatrazista.


title: Rautainen Coogan

text: Elokuva kertoo arizonalaisesta poliisista, Walt Cooganista, joka on saanut tehtäväkseen hakea vanki New Yorkista. Vanki on Cooganille jo ennestään tuttu, eikä hän iloitse tehtävästä. New Yorkin poliisit tekevät vangin luovutuksen kaikkein vaikeimman kautta. Lopulta, kun vanki annetaan Cooganin haltuun, auttavat vangin toverit hänet pakoon ja lyövät Cooganin kanveesiin. Cooganin esimies kieltää häntä tekemästä mitään tyhmää, mutta Coogan aloittaa oman raivokkaan ajojahtinsa New Yorkin pimeissä öissä.


title: Rautainen Coogan

text: "Video-oppaassa" vuodelta 1994 Asko Alanen sanoo "Rautaista Coogania" erinomaiseksi citytrilleriksi ja antaa sille neljä tähteä viidestä.


title: C. H. Spurgeon

text: Charles Haddon Spurgeon, tavallisemmin C.H. Spurgeon, (19. kesäkuuta 1834 – 31. tammikuuta 1892) oli englantilainen baptistisaarnaaja, joka muistetaan voimakkaasti vaikuttaneen kristittyjen kesken eri suuntauksissa. Sekalainen joukko kristittyjä muistaa hänet edelleen ”Saarnaajien ruhtinaana” (). Elämänsä aikana Spurgeon saarnasi arviolta noin ihmiselle. Vuonna 1857 hän myös perusti hyväntekeväisyysrahaston nimeltä ”Spurgeonin lasten hoitokoti” () orpolasten hyväksi, joka toimii edelleen maailmanlaajuisesti Meksikossa, Afrikassa ja Itä-Euroopassa. Hänen saarnojaan käännettiin monelle eri kielelle jo hänen elinaikanaan.


title: C. H. Spurgeon

text: Spurgeon toimi Lontoossa New Park Street Chapel -baptistiseurakunnan pastorina 38 vuotta. Hän osallistui useisiin väittelyihin Ison-Britannian baptistiyhteisössä (), josta hänen täytyi myöhemmin lähteä. Spurgeon kärsi läpi elämänsä masennuksesta.


title: SECI-malli

text: SECI-malli eli tiedon luomisen prosessimalli on Ikujirō Nonakan ja Hirotaka Takeuchin kehittämä malli uuden tiedon luomiseen organisaatiossa. Malli kuvaa prosessiin neljä vaihetta, jotka ovat tiedon sosialisaatio (socialization), ulkoistaminen (externalization), yhdistäminen (combination) ja sisäistäminen (internalization).


title: SECI-malli

text: Malliin sisältyy "tiedon spiraali", jossa eksplisiittinen ja hiljainen tieto vuorovaikuttavat keskenään jatkuvana prosessina. Tämä vuorovaikutus johtaa uuden tiedon luomiseen. Mallin keskeinen ajatus on, että yksilöt jakavat jo olemassa olevaa tietoaan toistensa kanssa, jolloin se yhdistyy uudeksi tiedoksi. Tiedon spiraali - eli tiedon määrä - kasvaa sitä enemmän, miten monta kierrosta (iteraatiota) mallissa edetään.


title: Kateřina Emmons

text: Kateřina Emmons tyttönimeltään Kůrková (s. 17. marraskuuta 1983 Plzeň) on tšekkiläinen ampuja ja olympiavoittaja. Hän kilpailee kivääriammunnassa.


title: Kateřina Emmons

text: Ensimmäisen arvokisamitalinsa Kurkova saavutti voittaessaan kultaa MM-kilpailuissa 2002. Kaksi vuotta myöhemmin hän voitti muun muassa olympiapronssia ja Euroopan mestaruuden. Deauvillestä vuonna 2007 hän voitti toisen Euroopan mestaruutensa.


title: Kateřina Emmons

text: Kurkova avioitui vuonna 2007 yhdysvaltalaisen ampujan Matthew Emmonsin kanssa ja vaihtoi myös sukunimeään. Hänen nykyinen valmentajansa on Petra Kůrky. Seuratasolla Emmons edustaa Rapid Plzeňiä.


title: Kateřina Emmons

text: Pekingissä 2008 Emmonsista tuli kisojen ensimmäinen olympiavoittaja. Hän otti kultaa tuloksella 503,5, ja voitti toiseksi tulleen venäläisen Ljubov Galkinan 1,4 pisteellä. Pienoiskiväärin 50 metrin asentokilpailussa Emmons jäi hopealle hävittyään Kiinan Du Lille noin kolmella pisteellä. Emmonsin ero pronssille jääneeseen Kuuban Eglis Yaima Cruziin oli vain 0,1 pistettä.


title: Kateřina Emmons

text: Emmons on 168 cm pitkä ja painaa 56 kg.


title: Luettelo 3D-grafiikkaohjelmista

text:
3D-grafiikkaohjelmisto tarkoittaa tietokoneohjelmaa, jolla luodaan 3D-grafiikkaa. Tyypillisesti on olemassa monta vaihetta, joita studiot käyttävät luodessaan 3D-objekteja elokuvia ja pelejä varten ja tämä artikkeli käsittää vain osan käytetyistä ohjelmistoista. Useimmilla 3D-ohjelmistoilla on laajennettava plugin-orientoitunut modulaarisuus, ja ammattilaistason pluginit, joita studiot käyttävät, maksavat kymmeniä tai satoja tuhansia. Suurimmat studiot yleensä käyttävät muita kaupallisia ohjelmistoja näiden ohjelmistojen lisäksi. Useista ammattilaistason ohjelmistoista on ilmaisversio itseopiskelua varten.
Huomaa, että 3D-ohjelmisto ei vielä tarkoita säteenseurantaa, vaan olemassa on useita eri renderöintimenetelmiä eri tarkoituksiin. CAD-ohjelmat ovat oma, erillinen ohjelmaryhmänsä.Swift3D ohjelmistolla voi muuntaa Lightwave tai 3DS Max objektit Flash animaatioiksi. Liittämisohjelmistoa käytetään yleisesti liittämään kuvattu video tietokoneella luotuun videoon, pitäen kaksi synkronoituna kun kamera liikkuu. Poser on kaikkein suosituin ohjelma ihmisten mallintamiseen. Videon tuottamisen jälkeen studiot editoivat tai liittävät kuvamateriaalin videoksi käyttäen ohjelmaa kuten Adobe Premiere tai Apple Final Cut kotikäyttäjän tarpeisiin, tai Autodesk Combustion, Eye-on Digital Fusion, Apple Shake ammattilaistason videoissa. MetaCreations Detailer ja Painter 3D ovat lopetettuja tietokonesovelluksia erityisesti tekstuurien maalaamiseen takia 3D-malleille. Mikä tahansa rasteri-grafiikkaohjelmaa voidaan käyttää korjaaman renderoituja 3D still-kuvia mistä tahansa 3D sovelluksesta.


title: Heroes

text: Heroes voi viitata ainakin seuraaviin asioihin:


title: Kotkat kuuntelevat

text: Kotkat kuuntelevat () on vuonna 1968 ensi-iltansa saanut toiminta- ja seikkailuelokuva. Elokuvan ohjasi Brian G. Hutton, ja sen pääosissa esiintyvät Richard Burton ja Clint Eastwood.


title: Kotkat kuuntelevat

text: Elokuva kertoo erikoisjoukkojen majurista Jonathan Smithistä, joka saa vaikean ja haasteellisen tehtävän. Hänen täytyy hakea joukkoineen natsi-Saksan vangiksi joutunut yhdysvaltalainen kenraali, joka jäi natsien armoille hänen lentokoneensa hajottua. Kenraali on viety erään vuoren huipulla olevaan linnakkeeseen, Schloss Adleriin, jonne vain kotkat pääsevät. Kaiken kukkuraksi vuori sijaitsee saksalaisten asuttaman kylän liepeillä. Tehtävää vaikeuttaa kaiken lisäksi se, että ryhmään on soluttautunut vieraan vallan agentti, joka yrittää parhaansa mukaan estää joukkion pelastusyrityksiä.


title: Kotkat kuuntelevat

text: "Video-oppaassa" vuodelta 1994 Esko Rautakorpi piti teosta sotaelokuvan ehdottomaan aateliin kuuluvana ja antoi sille neljä tähteä viidestä, mikä vastaa sanallista arviota ”erinomainen”.


title: Kotkat kuuntelevat

text: Brittiläinen heavy metal -yhtye Iron Maiden on tehnyt elokuvaan perustuvan kappaleen ”Where Eagles Dare” albumilleen "Piece of Mind".


title: Timo Kämäräinen

text: Timo Kämäräinen (s. 29. huhtikuuta 1979) on suomalainen kitaristi, laulaja, lauluntekijä ja tuottaja.


title: Timo Kämäräinen

text: Kämäräinen on esiintynyt ja levyttänyt useiden artistien ja yhtyeiden kanssa tyylilajien venyessä rockista ja jazzista nykymusiikkiin. Vuonna 2005 hän julkaisi rockjazzia sisältävän soololevyn "Unea" ja myös Beagon-yhtyeen "Countryside"-levy julkaistiin samana vuonna. Beagon-yhtyeessä Kämäräinen laulaa, soittaa kitaraa, säveltää ja sanoittaa. Yhtyeeseen kuuluvat myös basisti Jape Karjalainen ja rumpali Olli Krogerus. Beagonin toinen albumi "Traffic" julkaistiin elokuussa 2007, jonka jälkeen Beagon jäi tauolle. Toinen sooloalbumi "Pulpae" julkaistiin tammikuussa 2010. Maaliskuussa 2012 julkaistiin TOOT TOOT-duon debyyttialbumi TOOT TOOT, jossa Kämäräinen myös soittaa kitaraa ja laulaa vastaten lisäksi sävellyksistä ja sanoituksista. Rumpuja TOOT TOOT:issa soittaa Olli Krogerus.


title: Timo Kämäräinen

text: Lisäksi Kämäräinen on toiminut tuottajana, sovittajana ja säveltäjänä useissa eri yhteyksissä.


title: Nekalan surmat

text: Nekalan surmat olivat Tampereen Nekalassa sijaitsevassa kerrostaloasunnossa 21. elokuuta 2007 tapahtunut Suomen oloissa poikkeuksellisen raaka ja ajallisesti pitkäkestoinen henkirikos.


title: Nekalan surmat

text: Vuonna 1948 syntynyt mies ja tämän vuonna 1974 syntynyt poika saivat surmansa, kun heidän asuntoonsa tunkeuduttiin yöllä. Tunkeutujat riistivät asunnossa olleilta miehiltä hengen väkivalloin käyttäen apunaan muun muassa silityslautaa, suihkuletkua ja paistinpannua. Lisäksi heitä kuristettiin ja potkittiin ja heidän päällään hypittiin. Uhreja myös viillettiin ja pisteltiin puukolla, mattoveitsellä ja keittiöveitsellä. Ruumiinavauksessa vanhemmalla uhrilla todettiin 111 erillistä ulkoista vammaa. Nuoremmalla uhrilla ulkoisten vammojen määräksi kirjattiin 61 kappaletta. Tekijät varastivat asunnosta kymmenen euroa, pelikoneen ja DVD-pelin, digisovittimen, matkapuhelimen, lääkkeitä ja Tapio-viinapullon. Henkirikoksen jälkien peittelemiseksi yksi tekijöistä sytytti asunnon tuleen.


title: Nekalan surmat

text: Teko oli ollut täysin sattumanvarainen, eikä tekijöiden ja uhrien välillä ollut aiempaa historiaa. Ennen asuntoon pääsemistä seurue oli häiriköinyt Tampereen Atomikylän alueella ja pyrkinyt väkivaltaisesti ainakin yhteen asuntoon siinä kuitenkaan onnistumatta. Tekijät olivat yhtä lukuun ottamatta tekohetkellä humalassa.


title: Nekalan surmat

text: Markku Petteri Laitinen (s. 1986), Teemu Petteri Lappalainen (s. 1989), Juha Tapani Olkkola (s. 1988) ja Toni Artturi Välimaa (s. 1985) vangittiin teosta noin kuukauden kuluttua tapahtuneesta.


title: Nekalan surmat

text: Tampereen käräjäoikeus käsitteli surmia 18. ja 21. tammikuuta ja antoi välituomion 4. helmikuuta 2008. Kaikki neljä lähetettiin sen jälkeen mielentilatutkimuksiin, joissa heidät todettiin syyntakeisiksi.


title: Nekalan surmat

text: Elokuussa 2008 käräjäoikeus tuomitsi Laitisen kahdesta murhasta, törkeästä ryöstöstä ja tuhotyöstä elinkautiseen vankeuteen, Välimaan kahdesta murhasta ja törkeästä ryöstöstä elinkautiseen vankeuteen, Lappalaisen nuorena henkilönä tehdystä taposta, törkeästä pahoinpitelystä ja törkeästä ryöstöstä 7 vuoden ja 6 kuukauden vankeusrangaistukseen ja Olkkolan taposta, törkeästä pahoinpitelystä ja törkeästä ryöstöstä 7 vuoden ja 6 kuukauden vankeusrangaistukseen. Olkkolan kohdalla oikeus katsoi osuuden tekoon muita vähäisemmäksi.


title: Nekalan surmat

text: Kesäkuussa 2009 Turun hovioikeus katsoi Lappalaisen syyllistyneen nuorena henkilönä tehtyyn murhaan ja kovensi rangaistusta yhdeksään vuoteen vankeutta. Muiden tuomiot pysyivät ennallaan.


title: Suihkulähdemalli

text: Suihkulähdemalli on ohjelmistotuotantomalli, jossa ohjelmointi suoritetaan ensin, dokumentointi vasta sen jälkeen. Suihkulähdemallissa tuotannon järjestys on siis päinvastainen kuin vesiputousmallissa.


title: Davidson Ezinwa

text: Davidson Ezinwa (s. 22. marraskuuta 1971) on entinen nigerialainen pikajuoksija ja kolminkertainen arvokisamitalisti.


title: Davidson Ezinwa

text: Ezinwa kuului hopeaa voittaneeseen Nigerian viestijoukkueeseen Barcelonan olympialaisissa 1992. Hän oli mukana hopeaa voittaneessa viestijoukkueessa myös MM-kilpailuissa 1997. Ainoan henkilökohtaisen arvokisamitalinsa Ezinwa voitti sisäratojen MM-kisoissa 1997, joissa hän sai pronssia 60 metrillä.


title: Davidson Ezinwa

text: Ezinwa on 100 metrin ennätyksellään 9,94 Nigerian kaikkien aikojen tilastossa kolmantena edellään Olusoji Fasuba (9,85) ja Seun Ogunkoya (9,92). Hän juoksi ennätyksenä 4. heinäkuuta 1994 Linzissä.


title: Davidson Ezinwa

text: Vuonna 1996 Ezinwa jäi kiinni efedriinin käytöstä ja sai kolmen kuukauden kilpailukiellon. Sevillan MM-kilpailuissa 1999 hän jäi kiinni kielletyn HCG-hormonin käytöstä ja sai kahden vuoden kilpailukiellon.


title: Davidson Ezinwa

text: Davidson Ezimwan kaksoisveli Osmond Ezinwa oli myös pikajuoksija.


title: Kuokkalan koulu (Lempäälä)

text: Kuokkalan koulu on Lempäälässä sijaitseva koulu, joka sijaitsee kilometrin päässä Kuokkalan kylästä. Koulussa opiskelee noin 150 oppilasta ja opettajia on 8. Vuonna 2007 koululle rakennettiin uudet tilat, jossa opiskelevat 4–6 luokan oppilaat. Kuokkalan koulu on yksi monista Lempäälän kouluista.


Käsipallon naisten maailmanmestaruuskilpailut on kansainvälisen käsipalloliiton (IHF) vuodesta 1957 alkaen järjestämä naisten käsipallon maailmanmestaruusturnaus. Nykyisin se järjestetään kahden vuoden välein. Yleisemmän, hallissa pelattavan käsipallon lisäksi myös ulkona pelattavassa käsipallossa järjestettiin kolmet maailmanmestaruuskilpailut vuosina 1949–1960.


title: Heikko signaali

text: Heikko signaali on Igor Ansoffin 1970-luvulla kehittämä strategiatutkimuksen käsite. Sen perusajatus on, että organisaatioiden on vaikea vastata äkillisiin muutoksiin, joita ne eivät ole kyenneet ennakoimaan. Ansoff käytti havainnollistavina esimerkkeinä hyökkäystä Pearl Harbouriin, Troijan hevosta, öljykriisiä sekä autoteollisuuden kykenemättömyyttä vastata viranomaisten turvallisuusvaatimuksiin. Ansoff esitti, että aikansa ennakointimenetelmien ja suunnitteluideologian tilalle tuli omaksua strategisesti joustavampia toimintatapoja ja alkaa systemaattisesti tarkkailla ja käsitellä sellaisia toimintaympäristön muutoksia, jotka saattavat johtaa kriiseihin. Signaali merkkinä tulevasta ja itse tulevaa ilmiötä ei ole aina käytännössä mahdollista erottaa, vaikka Ansoff nämä teoreettisesti erottikin. Ansoffin käsitys oli, ihmiset yrityksissä havaitsevat oireita muutoksista mutta eivät ymmärrä niiden merkitystä, koska luottavat siihen, mitä menneestä on opittu, mikä johtaa tappioihin tai voittojen menetykseen.


title: Heikko signaali

text: Heikon signaalin käsite on omaksuttu myös tulevaisuudentutkimuksen piiriin. Aiheesta on Suomessa kirjoitettu etenkin 2000-luvulla. Mika Mannermaa esitteli heikon signaalin, megatrendin ja paradigmasokeuden peruskäsitteet kirjassaan Heikoista signaaleista vahva tulevaisuus (2004). Sissi Silvánin Valppaus on valttia - Heikot signaalit löytyvät läheltä (2006) jakoi yritysjohtajille vinkkejä signaalien tunnistamiseen. Elina Hiltunen vastasi etenkin heikon signaalin määrittelyyn kohdistettuun kritiikkiin. Heikoista signaaleista kirjoittaminen ja puhuminen yleistyi myös aikakauslehtien talous-, matkailu ja kulutusaiheisissa jutuissa sekä eri hallinnonalojen seminaareissa ja koulutuksissa.


title: Oulu (laiva)

text: Oulu, tutummin Oulu-laiva, on vuonna 1963 Reposaaren Konepajalla Porissa rakennettu moottorialus, jonka omistaja on oululainen Merellinen Oulu -yhdistys.


title: Oulu (laiva)

text: Alus rakennettiin alun perin Merenkulkuhallituksen toimeksiannosta ja valmistuttuaan se sijoitettiin Oulun Luotsipiiriin tarkastusalukseksi. Myöhemmin alus siirrettiin Oulusta Saimaalle, jolloin sen nimeksi tuli "Soisalo", ja vuonna 1989 se kunnostettiin. Kunnostuksen jälkeen alus siirtyi Suomen merivoimien omistukseen ja se sai nimekseen FNS "Kustaanmiekka". Merivoimat poisti "Kustaanmiekan" kalustostaan 2007 ja sen hankki Merellinen Oulu ry.


title: Oulu (laiva)

text: Laivan omistukseensa hankkineen oululaisen yhdistyksen tavoitteena on kunnostaa se alkuperäiseen asuunsa ja saada se hyväksyttyä perinnelaivarekisteriin. Alus luovutettiin yhdistykselle keväällä 2008, kun siitä oli riisuttu merivoimille tarpeellinen varustus. Alus sai takaisin vanhan nimensä ja sitä tullaan käyttämään muun muassa Oulun edustan saaristoristeilyliikenteessä. Laivassa oli alun perin hyttipaikkoja 28 hengelle, kerrallaan se voi kuljettaa noin 50 matkustajaa.


title: Oulu (laiva)

text: Vuosina 2009–2012 alukselle tehtiin täydellinen remontti, jonka yhteydessä mm. sisätilat varustettiin sprinklerijärjestelmällä. Remontin myötä aluksen matkustajakapasiteetti kasvoi 46:een ja se sai Special Purpose Ship (SPS) -luokituksen, säilyttäen kuitenkin museolaivastatuksensa.


title: Sargon

text: Sargon-nimisiä hallitsijoita ovat olleet:


title: Ed O’Brien

text: Edward ”Ed” John O’Brien (s. 15. huhtikuuta 1968 Oxford) on englantilaisen rock-yhtyeen Radioheadin kitaristi. Rolling Stone -lehden listauksessa 100 merkittävimmästä kitaristista hän sijoittui sijalle 59.


title: Ed O’Brien

text: Thom Yorke pyysi O’Brienia liittymään yhtyeeseen, huomattuaan tämän muistuttavan Morrisseyta. Häntä pidetään usein yhtyeen tähtenä ja hän nauttii yleisön seurasta. PR-materiaalit kuitenkin yhä edelleen painottuvat Yorkeen ja yhtyeen basistin Colin Greenwoodiin. O’Brien on yhtyeen pisin jäsen. Hän on 196 cm pitkä. Hän on naimisissa ja perheessä on kaksi lasta.


title: Ed O’Brien

text: O’Brien tunnetaan laajasta efektipedaalien kokoelmastaan, joiden avulla aikaansaadaan Radioheadin tunnusomainen soundi. Pedaaleja käytetään myös kappaleissa, joissa ei muuten ole kitaraosuuksia. Pedaalien avulla muun muassa muokataan Yorken laulua. O’Brien toimi yhtyeen varhaisilla levyillä lähinnä rytmikitaristina, mutta yhtyeen musiikkityylin vaihduttua vaihtoehtorockin ulkopuolelle, Jonny Greenwood on usein soittanut koskettimia tai esimerkiksi Ondes Martenotia ja O’Brienista on tullut yhtyeen pääkitaristi. Hän on itseoppinut kitaristi, mutta hän on opiskellut rumpujen soittoa ja on myös taitava rumpali. Radioheadissä hän on soittanut taustarumpuja vain "Hail to the Thief" -albumin kappaleella ”There There” yhdessä Jonny Greenwoodin kanssa.


title: Ed O’Brien

text: Yhtye ei yleensä erottele kuka minkäkin verran on vaikuttanut mihinkin kappaleeseen. O’Brien ei kuitenkaan yleensä osallistu kappaleiden sävellystyöhön, lukuun ottamatta muutamia poikkeuksia, kuten ”Go to Sleep” -kappaleen avausriffi, joka on O’Brienin käsialaa samoin kuin ”The Bends” ja ”Street Spirit (Fade Out)” kappaleiden riffit. Useimmiten hän auttaa laajentamaan Yorken luomaa musiikillista kehystä ja hänen vaikutuksensa on kuultavissa erityisesti ”Karma Police" kappaleessa, johon hän loi kappaleen päättävän efektin. Kappaleeseen ”Lucky” hän kehitti avausefektit ja hänen taustalaulunsa kertosäkeessä on olennainen osa kappaletta. ”Treefingers”-kappaleessa hänen kitaransa on muokattu pedaalien avulla kuulostamaan ambient-musiikilta.


title: Ed O’Brien

text: O’Brien työskenteli BBC:n draamasarjan "Eureka Street" musiikin parissa ennen "Kid A" -albumin nauhoitusta. "Kid A" ja "Amnesiac" albumien nauhoitusten aikana hän piti yhtyeen faneja ajan tasalla pitämällä blogia yhtyeen kotisivuilla. O’Brienin viimeisin työ Radioheadin ulkopuolella liittyy Asian Dub Foundation -yhtyeen albumin kitaraosuuksiin, joissa hän oli avustamassa.


title: Gautier Capuçon

text: Gautier Capuçon (s. 3. syyskuuta 1981 Chambéry Ranska) on ranskalainen sellisti. Hän aloitti sellonsoiton viisivuotiaana Ecole Nationale de Musique de Chambéryssä. Pariisissa Conservatoire National Supérieur de Musique -konservatoriossa hän opiskeli opettajanaan Philippe Muller. Wienissä hänen opettajanaan oli Heinrich Schiff. Capuçon voitti Ranskassa Maurice Ravel -musiikkiakatemian sellokilpailun, sai toisen palkinnon Uudessa-Seelannissa Christchurchin kansainvälisessä sellokilpailussa ja voitti ensimmäisen palkinnon André Navara -kilpailussa Toulousessa.


title: Gautier Capuçon

text: Capuçon soitti vuosina 1997–1998 Euroopan yhteisön nuoriso-orkesterissa, jota johtivat Claudio Abbado, Bernard Haitink ja Kent Nagano. Vuonna 2001 hän sai Victoires de la Musique -järjestön vuoden tulokas -palkinnon ja 2004 hän sai Saksan television Echo-palkinnon sekä Borletti Buitonin säätiön palkinnon.


title: Gautier Capuçon

text: Capuçon on soittanut useiden huippuorkesterien solistina. Hän on esiintynyt muun muassa Ranskan kansallisorkesterin, Liègen orkesterin, Wienin kamariorkesterin, Ranskan radion sinfoniaorkesterin ja Philadelphian orkesterin solistina. Suomessa hän soitti huhtikuussa 2007 Radion sinfoniaorkesterin solistina Henri Dutilleux'n sellokonserton. Kamarimusiikkia hän on soittanut Martha Argerichin, Daniel Barenboimin, Juri Bašmetin, Paul Guldan ja Emmanuel Pahud'n kanssa. Hän on esiintynyt myös veljensä, viulisti Renaud Capuçonin kanssa.


title: Gautier Capuçon

text: Gautier Capuçon levyttää Virgin Classics -levy-yhtiölle yksinoikeudella. Hän on julkaissut Johannes Brahmsin, Camille Saint-Saënsin ja Franz Schubertin musiikkia sekä Joseph Haydnin konserttoja ja Maurice Ravelin kamarimusiikkia. EMI-levy-yhtiölle hän on levyttänyt Dmitri Šostakovitšin pianotrion yhdessä Martha Argerichin ja Maksim Vengerovin kanssa.


title: Gautier Capuçon

text: Capuçon soittaa vuonna 1701 valmistuneella Matteo Goffriler -sellolla.


title: Riitta Nelimarkka

text: Riitta Leena Nelimarkka (oik. Nelimarkka-Seeck; s. 6. heinäkuuta 1948 Helsingissä) on suomalainen kuvataiteilija, kirjailija ja animaatio-elokuvaohjaaja. Hänelle myönnettiin professorin arvonimi vuonna 2008.


title: Riitta Nelimarkka

text: Riitta Nelimarkka on professori Eero Nelimarkan pojantytär ja Neles Oy:n perustajan DI Antti Nelimarkan tytär. Dekkarikirjailija Max Seeck on Riitta Nelimarkan nuorin poika. Hän on naimisissa Jaakko Seeckin kanssa ja heillä on kolme poikaa sekä neljä lastenlasta.


title: Riitta Nelimarkka

text: Nelimarkan tuotantoon kuuluu laajoja teossarjoja ja näyttelykokonaisuuksia, grafiikkaa, animaatioita, videoita, maalauksia, taide- ja runokirjoja, valokuvia sekä taidetekstiilejä. Vuodesta 1973 alkaen hän on pitänyt kymmeniä museo- ja yksityisnäyttelyitä Suomessa ja ulkomailla. Hän on hoitanut useita taide- ja kulttuurialan luottamustoimia muun muassa Elokuvasäätiön tuotantolautakunnassa, Europa Nostra Suomen osaston hallituksessa ja Valtion elokuvataide- ja designtoimikunnassa, sekä ollut Nelimarkka-Rahaston puheenjohtaja vuodesta 1987.


title: Riitta Nelimarkka

text: Riitta Nelimarkka kävi Vapaata taidekoulua ja Ateneumin iltakoulua vuosina 1967–1968, opiskeli pedagogiikkaa ja musiikkitiedettä Helsingin yliopistossa, valmistui kuvaamataidonopettajaksi Taideteollisesta oppilaitoksesta vuonna 1972. Hän opiskeli myös Tukholman Konstfackskolanissa animaatiota, valokuvausta ja taidekasvatusta vuosina 1970-1971, Pariisissa maalausta 1970 sekä Taideteollisessa oppilaitoksessa elokuvaa 1973. Lisäksi Nelimarkka opiskeli pianonsoittoa ja musiikin teoriaa Sibelius-Akatemian nuoriso-osastolla vuosina 1958-1967. Hän valmistui taiteen tohtoriksi vuonna 2001.


title: Riitta Nelimarkka

text: Riitta Nelimarkan väitösteos "Self portrait, Elisen väitöskirja, Variaation variaatio" (2000) käsitteli luovuuden problematiikkaa suhteessa 1800-luvun filosofeihin kuten Arthur Schopenhaueriin ja Sören Kierkegaardiin sekä suhteessa hänen omiin teoksiinsa. Teos sai painatusluvan, ja vastaväittäjät puolsivat hyväksymistä. Taideteollisen korkeakoulun tutkintoneuvosto kuitenkin hylkäsi työn marraskuussa 2000. Nelimarkka vaati arvovaltaisten professorien tukemana oikaisua ja tutkintolautakunta kumosi neuvoston tekemän päätöksen. Väitöskirja hyväksyttiin helmikuussa 2001.


title: Riitta Nelimarkka

text: Nelimarkka kirjoitti tapauksesta humoristisen pamfletin "Väitösfarssi" (2005).


title: Riitta Nelimarkka

text: "La forza del colore ja pikkuisen dadaa" on Bongan linnan kesänäyttely 2018. Uniikkeja lasiteoksia otsikolla ”Pienoismalleja pilvenpiirtäjiksi eri erämaihin kuten Kalahari” sekä mystis-sävyisiä, monikerroksisia fotomontaaseja sarjasta ”Pehmeys -Les mélodieux”, 2018. Nelimarkalla on ollut pysyvä näyttely Nelimarkka & Seeckin perheen omistamassa Bongan linnassa Loviisassa vuodesta 1998 lähtien. Lukuisten yksityisnäyttelyiden lisäksi hän on ollut mukana yhteisnäyttelyissä Suomessa ja ulkomailla vuodesta 1973. Hänellä on ollut laajoja yksityisnäyttelyitä museoissa, muun muassa Amos Andersonin taidemuseo, Helsingin taidehalli, Los Angelesin Fashion Institute of Design & Merchandising (FIDM), Hannoverin maailmannäyttely 2000, Tsereteljin galleria (Moskova) 2005, Liman kansallismuseo 2006, EU-parlamentti (Bryssel) 2006, Hallwylska museet (Tukholma) 2007, Maison Latine Amerique (Monaco) 2008, Zürich 2009–2011, La Maison d’Europe (Pariisi) 2011, Helsingin Musiikkitalo 2013, Nelimarkka-museo 2014, Joensuun taidemuseo Onni 2015, Auran galleria, Turku 2017. Nelimarkan teoksia on yksityisissä ja julkisissa kokoelmissa, kansainvälisissä yrityksissä, useissa Suomen suurlähetystöissä ja tasavallan presidentin virka-asunnossa Mäntyniemessä.


title: Riitta Nelimarkka

text: Helsingin kaupungin taidemuseo HAMin näyttelyn yhteydessä dokumenttielokuva "Eero Nelimarkka – per aspera ad astra" (18 min., 2017). Elokuva on valittu ehdolle Euroopan kulttuuriperintöpalkinnon 2018 saajaksi. Vuodesta 2018 Kiasman tukisäätion hallituksessa. Aleksis Kivi seuran kunniajäsenyys 2016. Riitta Nelimarkalle on myönnetty Ranskan Arts et Lettres -ritarikunnan upseerimerkki vuonna 2016. Aleksis Kiven seura palkitsi Riitta Nelimarkan kunniajäsenyydellä keväällä 2016. Riitta Nelimarkka on Euuroopan kulttuurisäätiön Suomen osaston EKSOn valtuuston jäsen vuodesta 2015. Nelimarkka on kutsuttu European Museum Academyn jäseneksi 2014. Suomen Animaatioklinikka myönsi vuonna 2014 Riitta Nelimarkalle arvonimen "Animaation sankari" ansiokkaasta toiminnasta animaatioelokuvan saralla.. Nelimarkalle myönnettiin professorin arvonimi vuonna 2008. Hän oli Vuoden munkkalainen 2003. Hän on saanut lukuisia palkintoja kansainvälisillä festivaaleilla, muun muassa Bolognassa 1990 ja 1992 ja Brnossa 1992, Hyvän Tiedon Omenan, 1992–2008, pääpalkinnon elokuvajuhlilla Jerevanissa 2011, juryn erikoispalkinnon lastenelokuvafestivaalilla Giffonissa, Italiassa 1980, sekä Risto Jarva -palkinnon 1985. Nelimarkalle on myönnetty myös Kirjavaliot 1983, Jussi-kunniakirja 1979, Kalevala-seuran nuorten palkinto 1975, Kritiikin Kannukset 1974, elokuvan Valtionpalkinto 1972, Elokuvan laatupalkinto 1972, 1973 ja 1979, sekä useita taideapurahoja, muun muassa Kulttuurirahastosta.


title: Riitta Nelimarkka

text:
”Pienoismalleja pilvenpiirtäjiksi eri erämaihin kuten Kalahari” 2017-2018, uniikkeja lasipystejä. ”Pehmeys - Les mélodieux” 2018 mystis-sävyisiä, monikerroksisia fotomontaaseja pleksilasille. Fotomontaasisarja Les Faunes - Faunit 2017, Se villan parturit, villa&puu-pystejä 2017, Hugo Simberg pastissit, serigrafioita ja villreliefejä sekä fotomontaaseja ja lasiteoksia 2017, "Petits Preludes", pieniä uniikkeja lasiteoksia 2016, "Preludes", visualisointi 30 min. Debussyn preludeihin, RSO:n konsertti 6.4.2016 kapellimestarina Hannu Lintu 2016, "Without thinking too much", 13 m pitkä glasaali (lasiteos), Hietaniemen paviljongin fasadi 2016, "Omnipotentia", suurikokoinen triptyykki, Aalto EE 2015, "Preludes 2014–2015", fotomontaaseja, "First Class Passengers", villareliefejä 2014, "La Valse", fotomontaaseja 2013 –2014, "Easy Living", villareliefejä ja serigrafioita 2010-2014, "Alchemy Girls", mustavalkoisia maalauksia, akryyli ja öljy kankaalle 2010-2014, "Magic Girls", hiilipiirustuksia 2011, "Librix", pieniä haapaveistoksia, Elise flyygeli jänis 2011, "Donna est Mobile", teräs&plexi –mobileja 2010–2011, "Löytölapsia puusta", värikkäitä haapaveistoksia 2010, "Flyygelipäät II", kollaaseja 2008, "Salainen planeetta", valokuvia 2008, "Unique Kiss", villateoksia, piirustuksia ja maalauksia 2007–2008, "Secret Colours", sekatekniikka 2007, "Golf is Cool!", hiili&liitu -piirustuksia ja villateoksia, 2007, "Elise Loves Life", villareliefejä, 2007, "Angels and Lemons", villareliefejä 2007, "Dangels and Evils", villareliefejä ja piirustuksia 2006, "Dogs and Foxes", serigrafioita 2005, "Flyygelipäät II", serigrafioita ja piirustuksia 2005, 102, "Soul Crape" vesivärimaalauksia 2005, "Creatures and Things", villareliefejä 2005–2006.
Nelimarkka on tehnyt Jaakko Seeckin kanssa 1971–1973 Kalevalaan perustuvan kuusiosaisen animaation "Sammon tarina", 1974 lyhytanimaation "Piispa Henrik ja Lalli" 1975 kansainvälisyyskasvatukseen liittyvän animaation Kirjava maa sekä 1979 Aleksis Kiven teokseen pohjautuvan puolitoistatuntisen pioneerityön, kollaasi-animaatioelokuvan "Seitsemän veljestä", joka oli ensimmäinen suomalainen pitkä animaatioelokuva. Nelimarkka vastasi käsikirjoituksesta, ohjauksesta sekä hahmojen ja taustojen maalamisesta ja piirtämisestä, Seeck toteutti animaation. Elokuva on saanut useita palkintoja, ja siitä toteutettiin ranskalais-suomalaisena yhteistyönä 2011 uudistettu, restauroitu versio


title: Shanadoo

text: Shanadoo on japanilainen eurodance-tyttöbändi, joka on perustettu Saksassa. Yhtyeen jäsenet ovat japanilaisia, laulavat japaniksi ja tanssivat paraparaa. Yhtye on kuitenkin suunnattu saksalaiselle ja itävaltalaiselle yleisölle.


title: Shanadoo

text: Shanadoon historia alkaa Vivace-nimisestä yhtyeestä, joka toimi Avex traxin alaisuudessa Japanissa. Vivaceen kuuluivat Shanadoon nykyiset jäsenet Junko Fukuda, Chika Shibuya ja Manami Fuku sekä Kotomi Ban, joka lähti yhtyeestä hieman sen perustamisen jälkeen. Vivace ei menestynyt kovinkaan hyvin, ja yhtyeen koko diskografia koostuu kokoelmalevyille päässeistä kappaleista.


title: Shanadoo

text: Sveitsiläinen tuottaja David Brandes (Vanilla Ninjan entinen manageri) päätti antaa yhtyeelle mahdollisuuden. Kaikkien ennakko-odotusten vastaisesti Minami, Junko ja Chika solmivat sopimuksen SMD Icezone Musicin (Sony BMG) kanssa. Brandes toi yhtyeeseen myös jotakin uutta, uuden jäsenen Marina Gendan, joka asetettiin uuden Shanadoon keulakuvaksi. Vuonna 1989 syntynyt Marina oli myös muita jäseniä (syntyneet kaikki vuosina 1984–1986) nuorempi.


title: Shanadoo

text: Yhtyeen ensimmäinen single "King Kong" (Alkuperäinen versio E-Rotic) julkaistiin kesäkuussa 2006 ja se pääsi sijalle 15 Saksassa ja sijalle 14 Itävallassa. Toinen single "My Samurai" julkaistiin kolme kuukautta myöhemmin ja se menestyi yhtä hyvin kuin edeltäjänsä. Näihin aikoihin yhtyeen musiikkivideota soitettiin useasti saksalaisella musiikkikanava VIVAlla, ja tytöt esiintyivät useasti tv-ohjelmissa.


title: Shanadoo

text: Single "Guilty of Love", joka julkaistiin marraskuussa vuonna 2006, menestyi edeltäjiään huonommin ja saavutti parhaimmillaan listan sijan 30. Tämä takaisku ei kuitenkaan estänyt yhtyettä julkaisemasta ensimmäistä kokopitkää albumiaan joulukuussa 2006. Yhtyeen toinen albumi julkaistiin vuonna 2007, ja kolmas, "Launch Party!!!" vuonna 2009.


title: Black Sun Empire

text: Black Sun Empire on kolmen alankomaalaisen DJ:n muodostama ryhmä, joka tuottaa nykyään pääasiassa drum’n’bassia. Ryhmän perustivat vuonna 1993 Milan Heyboer, Micha Heyboer ja Rene Verdult. Vasta vuonna 1997 yhtye löysi lopullisen tyylinsä, tätä ennen he olivat kokeilleet useita erilaisia musikaalisia tyylejä. Black Sun Empire on saanut voimakkaasti vaikutteita muun muassa yhtyeiltä No U Turn, Prototype ja Virus.


title: Black Sun Empire

text: Yhtyeen kappaletta ”Arrakis” käytetään "EVE Online" -verkkoroolipelin trailerissa.


title: Daniel Buren

text: Daniel Buren (s. 25. maaliskuuta 1938) on ranskalainen kuvanveistäjä. Hänet tunnetaan muun muassa "Les Deux Plateaux" -teoksesta Palais-Royalin pihalla Pariisissa.


title: Daniel Buren

text: Buren syntyi Boulogne-Billancourtissa ja opiskeli École des Métiers d'Artissa ja École Nationale Supérieure des Beaux Artsissa. Hänelle myönnettiin vuonna 2007 Praemium Imperiale.


title: André Dussollier

text: André Dussollier (s. 17. helmikuuta 1946) on ranskalainen näyttelijä. Hänet on palkittu kolmella Césarilla vuosina 1993, 1998 ja 2002.


title: André Dussollier

text: Dussollier on esiintynyt lukuisissa ranskalaisissa menestyselokuvissa, joista kansainvälisesti tunnetuimpia ovat olleet "Musta hehku" (1986), "Tunteeton sydän" (1992), "Tuttu laulu" (1997), "Varastettu elämä" (1998), "Pitkät kihlajaiset" (2004) ja "Vallan piiri" (2004).


title: Claude Pinoteau

text: Claude Pinoteau (25. toukokuuta 1925 – 5. lokakuuta 2012) oli ranskalainen elokuvaohjaaja ja -käsikirjoittaja.


title: Yossi Benayoun

text: Yossi Benayoun (s. 5. toukokuuta 1980 Dimona, Israel) on israelilainen jalkapalloilija. Koska hän on erittäin monipuolinen pelaaja, häntä voi käyttää sekä hyökkääjänä että hyökkäävänä keskikenttäpelaajana. Tällä hetkellä hän edustaa Englannin valioliigassa pelaavaa West Ham Unitedia. Hän edustaa myös Israelin maajoukkuetta ja toimii joukkueen kapteenina. Israelin maajoukkuepaidassa Benayoun on edustanut maataan 90 kertaa ja viimeistellyt kyseisissä otteluissa 24 maalia. Seurajoukkueista hän on ennemmin edustanut muun muassa Liverpoolia, Chelseaa ja Arsenalia. Benayounia pidetään yleisesti yhtenä maansa kaikkien aikojen parhaista jalkapalloilijoista. Heinäkuussa 2010 Benayoun teki kolmivuotisen sopimuksen jalkapalloseura Chelsean kanssa. Siirtosummaksi ilmoitettiin 5,5 miljoonaa puntaa. Hän ei kuitenkaan onnistunut vakiinnuttamaan itseään avauskokoonpanoon ja kesän 2011 siirtoikkunan viimeisenä päivänä hän siirtyi kauden kestävällä lainasopimuksella Arsenaliin. Kaudeksi 2012–2013 Benayoun lainattiin West Ham Unitediin. 30. kesäkuuta 2013 päävalmentaja Jose Mourinho ilmoitti, että Chelsea luopuu Benayounin palveluksista.


title: James Brolin

text: James Brolin (s. 18. heinäkuuta 1940) on yhdysvaltalainen näyttelijä. Hänet on palkittu Emmy-palkinnolla vuonna 1970 sekä kahdella Golden Globella vuosina 1971 ja 1973.


title: James Brolin

text: Brolin syntyi Craig Kenneth Bruderlinina Los Angelesissa. Hänet nähtiin televisiosarja "Bus Stopissa" jo vuonna 1961, ja varhaisimmat suuret roolinsa elokuvissa hän sai 1960-luvun lopulla. 1970-luvulla hän näytteli pääosia menestyselokuvissa "Luojan tähden, paetkaa!" ja "Capricorn yksi".


title: James Brolin

text: Brolinin nykyinen puoliso on Barbra Streisand. Hän on demokraatti ja kannatti John Kerrya vuoden 2004 presidentinvaaleissa. Hänellä on tähti Hollywood Walk of Famella.


title: James Brolin

text: Hänen poikansa Josh Brolin on myös näyttelijä.


title: Ted Post

text: Ted Post (31. maaliskuuta 1918 – 20. elokuuta 2013) oli yhdysvaltalainen elokuvaohjaaja. Hän teki lukuisten elokuviensa ohella työtä televisiossa, esimerkiksi "Peyton Place" -sarjan jaksoissa.


title: Ted Post

text: Post oli vuonna 1955 ehdolla Emmy-palkinnon saajaksi.


title: (15874) 1996 TL66

text: (15874) 1996 TL on transneptuninen kohde hajanaisen kiekon alueella, joka löydettiin vuonna 1996. Se oli löytöhetkellä suurin tunnettu Kuiperin vyöhykkeen objekti. Sen läpimitaksi on arvioitu 630 kilometriä.


title: Ron Shelton

text: Ron Shelton (s. 15. syyskuuta 1945) on muun muassa urheiluaiheisia elokuvia tehnyt yhdysvaltalainen ohjaaja ja käsikirjoittaja.


title: Ron Shelton

text: Shelton syntyi Kaliforniassa neljästä veljeksestä vanhimpana ja opiskeli Arizonan yliopistossa sekä Westmont Collegessa. Hän pelasi myös baseballia, mutta ei yltänyt MLB-tasolle.


title: Ron Shelton

text: Shelton oli vuonna 1989 ehdolla parhaan alkuperäisen käsikirjoituksen Oscar-palkinnon saajaksi "Vampista ja veteraanista", joka oli myös hänen esikoisohjauksensa.


title: Ron Shelton

text: Shelton on naimisissa kanadalaisen näyttelijä Lolita Davidovichin kanssa.


title: Esteban de Palma

text: Esteban de Palma (s. 18. tammikuuta, 1967) on argentiinalainen entinen lentopalloilija. Hän kuului maajoukkueeseen, joka voitti pronssia vuoden 1988 kesäolympialaisissa Soulissa.


title: Esteban de Palma

text: De Palma oli mukana Argentiinan joukkueessa myös Los Angelesin olympialaisissa 1984.


title: Lolita Davidovich

text: Lolita Davidovich (s. 15. heinäkuuta 1961) on kanadalainen näyttelijä.


title: Lolita Davidovich

text: Itäeurooppalaisille vanhemmille syntynyt Davidovich on esiintynyt elokuvien ohella muiden muassa televisiosarjoissa "L-koodi" ja "CSI".


title: Lolita Davidovich

text: Davidovich on naimisissa elokuvaohjaaja ja -käsikirjoittaja Ron Sheltonin kanssa.


Käsipallon miesten maailmanmestaruuskilpailut on Kansainvälisen käsipalloliiton (IHF) järjestämä miesten käsipallon maailmanmestaruusturnaus. Ensimmäinen turnaus pelattiin vuonna 1938, ja nykyisin se järjestetään kahden vuoden välein. Yleisemmän, hallissa pelattavan käsipallon lisäksi myös ulkona pelattavassa käsipallossa järjestettiin seitsemät maailmanmestaruuskilpailut vuosina 1938–1966.


title: Käsipallon miesten maailmanmestaruuskilpailut

text: Länsi-Saksan ja Itä-Saksan yhteinen joukkue.


text: Vain halliversio.


title: Zaharia Stancu

text: Zaharia Stancu (7. lokakuuta 1902 – 5. joulukuuta 1974) oli romanialainen kirjailija. Hän aloitti vuonna 1921 uransa toimittajana Gala Galactionin tukemana.


title: Zaharia Stancu

text: Stancu päätti kirjallisuuden ja filosofian opintonsa Bukarestin yliopistolla vuonna 1933. Hän julkaisi runokokoelmiensa ohella merkittäviä romaaneja, joita on julkaistu suomeksi Keltaisessa kirjastossa.


title: Zaharia Stancu

text: Stancu joutui toisen maailmansodan aikana poliittiseksi vangiksi, mutta nousi vuonna 1946 Romanian kansallisteatterin johtajaksi. Hänestä tuli myöhemmin Romanian akatemian jäsen ja vuodesta 1966 Romanian kirjailijaliiton puheenjohtaja.


title: Zaharia Stancu

text: Stancu voitti merkittäviä palkintoja paitsi Romaniassa, myös ulkomailla; hänelle muun muassa myönnettiin vuonna 1971 itävaltalainen Herder-palkinto. Hän kuoli 72-vuotiaana.


title: Ingeborg Hunzinger

text: Ingeborg Hunzinger (3. helmikuuta 1915 Berliini, Saksa – 19. heinäkuuta 2009) oli saksalainen kuvanveistäjä. Hänen tunnetuimpien töidensä joukossa on "Die Erde", joka sijaitsee Berliinin Monbijouparkissa.


title: Ingeborg Hunzinger

text: Kirjailija Julia Franck on Ingeborg Hunzingerin lapsenlapsi.


title: Julia Franck

text: Julia Franck (s. 20. helmikuuta 1970) on saksalainen kirjailija. Hän syntyi Itä-Berliinissä, mutta muutti vuonna 1978 perheineen Länsi-Berliiniin ja myöhemmin Schleswig-Holsteiniin. Hänen äitinsä on näyttelijä, isänsä elokuvaohjaaja ja isoäiti on kuvanveistäjä Ingeborg Hunzinger.


title: Julia Franck

text: Franckille on myönnetty muun muassa Ingeborg Bachmannin 3sat-Preis (2000) ja Saksan tärkein kirjallisuuspalkinto Deutscher Buchpreis (2007).


title: Vuokrasulhanen

text: Vuokrasulhanen on Valentin Vaalan ohjaama elokuva vuodelta 1945. Se jatkoi hänen romanttisesti tyypittelevän komedian sarjaa. Farssin käsikirjoitti nimimerkki Tet eli Kersti Bergroth yhdessä Vaalan ja Joutsenon kanssa. Tyyliltään elokuva vastaa 1930-luvun ja 1940-luvun aikaisten Hollywood-elokuvien piirteitä. Pääosassa näyttelee jälleen Lea Joutseno.


title: Vuokrasulhanen

text: Kolmikko Tet, Vaala ja Joutseno oli tehnyt aiemmin elokuvat "Morsian yllättää" (1941), "Tositarkoituksella" (1943) ja "Dynamiittityttö" (1944), ja tämän elokuvan jälkeen he tekivät vielä yhden, "Viikon tytön" (1946).


title: Vuokrasulhanen

text: Rentola palkittiin roolisuorituksestaan Jussi-palkinnolla.


title: Vuokrasulhanen

text: Vaikka aikalaisarvioissa elokuvaa ei nostettu käsikirjoituskolmikon aiempien yhteistyöelokuvien tasolle, se sai kuitenkin paljon myönteisiä luonnehdintoja, ja Hans Kutter (Hufvudstadsbladet) piti sitä jopa ohjaajan parhaana komediana. Paula Talaskiven mukaan Lea Joutseno on armoitettu komedienne.


title: Vuokrasulhanen

text: Vuoden 1980 televisioesityksen yhteydessä arvioijien äänenpainot olivat jo jokseenkin kriittisiä: Pertti Lumirae (Suomen Sosialidemokraatti) piti tarinaa "hölmönä ja sekavana", Antti Lindqvist (Kansan Uutiset) toteaa, että "alkupuolen itseironinen, liioitteleva sävy lupaa enemmän kuin elokuva lopulta kykenee antamaan".


title: Vuokrasulhanen

text: Vuoden 2013 televisioesityksen aikaisen kritiikin mukaan elokuva on teknisesti epätasainen eikä yllä käsikirjoituksen laatijoiden aiemman yhteistyöelokuvien tasolle vaan on väärinkäsityskomediana "uuvuttava soppa".


title: Enkeli taivaan

text: Enkeli taivaan (saks. "Vom Himmel hoch") on Martti Lutherin vuonna 1535 kirjoittama jouluvirsi. Se on nykyisessä suomalaisessa virsikirjassa numero 21. Virren sanat perustuvat Luukkaan evankeliumin jakeisiin 2:8–16, joissa kerrotaan, kuinka enkeli ilmestyi paimenille ilmoittaen Kristuksen syntyneen.


title: Enkeli taivaan

text: Virren alkuperäisessä saksankielisessä versiossa on 15 säkeistöä. Luther tarkoitti sen alun perin lasten seimikuvaelmaksi, jossa ensin enkeli lauloi ensimmäiset viisi säkeistöä, minkä jälkeen lapset lauloivat loput säkeistöt 7. säkeistöstä lähtien asettuen yksitellen seimen ääreen. Kuudennen sekä viimeisen säkeistön lapset lauloivat yhteisesti.


title: Enkeli taivaan

text: Suomalaisessa virsikirjassa virsi on ollut vuoden 1605 virsikirjasta lähtien, alkujaan Hemminki Maskulaisen suomentamana. Hänen suomennoksessaan oli 12 säkeistöä. Myöhemmin virren on uudestaan suomentanut muun muassa Elias Lönnrot, mutta hänen käännöksensä ei tullut käyttöön. Nykyisen suomennoksen laati vuoden 1886 virsikirjauudistusta varten Julius Krohn. Tällöin virsi sai numeron 21, ja sama numero sillä on ollut molemmissa myöhemmin vahvistetuissa, vuosien 1938 ja 1986 virsikirjoissa. Nykyisessä suomennoksessa on 10 säkeistöä.


title: Enkeli taivaan

text: Suomessa Enkeli taivaan on mahdollisesti kaikista virsistä tunnetuin. Se lauletaan Suomen evankelis-luterilaisessa kirkossa lähes poikkeuksetta sekä jouluaaton että joulupäivän jumalanpalveluksissa. Perinteisesti virsi on laulettu koulujen joulujuhlissa, mutta tästä on monissa kouluissa luovuttu. Monesti siitä tosin lauletaan vain kaksi ensimmäistä sekä viimeinen (10.) säkeistö. Viimeinen säkeistö lauletaan aina seisten.


title: Enkeli taivaan

text: Lutherin virrestä on Ruotsin kirkon virsikirjassa eri käännös kuin Suomen ev. lut. kirkon virsikirjassa. Virren kaikki 15 säkeistöä on käännetty suomeksi ja se alkaa sanoilla "Tuon teille ilosanoman" (Virsi 125). Käännöksen on ruotsinkielisen tekstin pohjalta tehnyt Niilo Rauhala.


title: Enkeli taivaan

text: Epävarman perimätiedon mukaan mukaan myös virren sävel olisi Lutherin säveltämä. On kuitenkin mahdollista, että se on mukaelma Saksassa jo 1400-luvulla tunnetusta kansanlaulusta. Suomalaisessa virsikirjassa sama sävel on myös virressä 50, joka on Marian kiitosvirren mukaelma "Jumalaa kiittää sieluni."


title: Enkeli taivaan

text: Sävelmä esiintyy myös Johann Sebastian Bachin Jouluoratoriossa, jossa sillä lauletaan koraalit "Ach mein Herzliebes Jesulein", "Schaut hin, dort liegt in finstern Stall" ja "Wir singen dir in deinem Heer".


title: Enkeli taivaan

text: Enkeli taivaan -virren viimeinen säe eroaa vain yhden sävelen verran Jumala ompi linnamme -virren viimeisestä säkeestä.


title: Enkeli taivaan

text: Seuraavassa ovat virren alkuperäiset saksankieliset sekä nykyisen virsikirjan mukaiset suomenkieliset sanat. Suomenkielisessä versiossa ei alkutekstin 3.-6. ja 10. säkeistöillä ole vastinetta.


title: Toppila (täsmennyssivu)

text: Toppila voi tarkoittaa seuraavia:


title: Eduard Topol

text: Eduard Vladimirovitš Topol (; 8. lokakuuta 1939 Baku, Azerbaidžanin SNT, Neuvostoliitto) on venäjänjuutalainen, nykyään lännessä asuva kirjailija ja toimittaja.


title: Eduard Topol

text: Topol toimi Neuvostoliitossa lehtimiehenä yli 20 vuotta laatien käsikirjoitukset seitsemään sikäläiseen elokuvaan ja kirjoitti kaksi näytelmää. Länteen hän pääsi siirtymään vuonna 1978; hän loikkasi kesken virallisen matkan ja anoi lännestä poliittista turvapaikkaa, jonka saikin. Sittemmin hän muutti New Yorkiin, jossa toimii vapaana lehtimiehenä ja kirjailijana. Hän on saanut runsaasti tunnustusta ja palkintoja niin artikkeleistaan kuin elokuva-alallakin; hänen asiantuntemuksensa nimenomaan Neuvosto-Venäjästä on ollut monesti korvaamatonta. Hän on myös julkaissut useita kirjoja lännessä, ja muutamia niistä on käännetty suomeksikin.


title: Eduard Topol

text: Topolin kirjoitustapaa leimaa katkeruus neuvostojohtoa kohtaan; hän kirjoittaa maanpakolaisen viiltävällä tavalla, kaipuuta menetettyyn kotimaahansa tuntien. Vuoden 1983 kirjassaan "Venäläinen sukellusvene!" () hän purkaa erityistä katkeruuttaan; juuri edellisenä vuonna sattunut sukellusveneselkkaus Ruotsin vesillä antaa hänelle lähtökohdan, josta rakentaa karvas ja vihaa pursuava hyökkäys hänen roistoina pitämiään neuvostojohtajia vastaan, eritoten silloinen pääsihteeri Juri Andropov joutuu kovan hyökkäyksen kohteeksi. Topol maalaa hänestä kuvan natsijohtajien veroisena raakimuksena. Eivätkä alemmat byrokraatit jos sotilaatkaan pääse sen vähemmällä.


title: Eduard Topol

text: Myös muissa suomennetuissa teoksissaan Topol jatkaa samaa linjaa; vuonna 1988 julkaistiin suomeksi hänen seuraava kirjansa "Punaista kaasua" (). Hän piirtää päähenkilöstä eli kertojahahmona olevasta venäläisestä juristivirkamiehestä lähes sympaattisen kuvan – jonka kuitenkin murskaa epilogissa. Myös hänen myöhemmät teoksensa ovat edustaneet samaa linjaa.


title: Chilenhirvi

text: Chilenhirvi ("Hippocamelus bisulcus") on erittäin uhanalainen hirvieläinlaji, joka elää Chilen ja Argentiinan vuoristoisilla alueilla. Chilenhirvi, toinen "Hippocamelus"-sukuun kuuluvista kahdesta lajista, elää Andien kylmissä laaksoissa ja korkeilla rinteillä. Chilenhirven levinneisyyttä, elinympäristöä, käyttäytymistä ja ravintotottumuksia tutkitaan jatkuvasti. Jäljellä olevan pienen populaation elinmahdollisuudet huolestuttavat tutkijoita huomattavasti.


title: Chilenhirvi

text: Nisäkäsnimistötoimikunnan ehdotus chilenhirven uudeksi suomenkieliseksi nimeksi on ”chilenhemuli”, mutta suomen kielen lautakunta ei pitänyt sellaista muutosta perusteltuna.


title: Chilenhirvi

text: Hirvellä on voimakkaat jalat ja tanakka ruumis, jota peittää karkeakarvainen ja paksu turkki. Hirvi on harteilta noin metrin korkuinen.


title: Reidar Andersen

text: Reidar Andersen (20. huhtikuuta 1911 Norderhov – 15. joulukuuta 1991 Oslo, Norja) oli norjalainen mäkihyppääjä, joka kilpaili 1930-luvulla. Hän saavutti olympiapronssia mäkihypyssä vuoden 1936 talviolympialaisissa Garmisch-Partenkirchenissä.


title: Reidar Andersen

text: Andersen saavutti myös kolme hopeamitalia hiihdon maailmanmestaruuskilpailuissa vuosina 1930, 1935 ja 1937.


title: Reidar Andersen

text: Holmenkollenin kisat Andersen voitti vuosina 1936–1938. Hän on ainoa urheilija, joka on voittanut kilpailun kolmena peräkkäisenä vuotena.


title: Oulun vaakuna

text: Oulun kaupungin vaakunan on suunnitellut arkkitehti Martti Heikura. Oulun kaupunginvaltuusto hyväksyi Heikuran suunnitteleman vaakunan vuoden 1953 lopulla ja sisäasiainministeriö vahvisti vaakunan seuraavana vuonna.


title: Oulun vaakuna

text: Vaakunaselite: "Punaisessa kentässä hopeisesta tyviöstä nouseva kultainen, sinisin portti- ja ikkuna-aukoin varustettu linna, jossa neljä viirein koristettua kupukattoista tornia; tyviössä sininen, punavaruksinen lohi."


title: Oulun vaakuna

text: Vaakunasta on olemassa myös niin sanottu "barokkivaakuna", joka on vain käytössä.


title: Africanus

text: Africanus on latinan kielen genetiivi sanasta Africa. Se voi tarkoittaa seuraavia henkilöitä tai asioita.


title: Africanus

text: Henkilöitä


title: Africanus

text: Ihmisapinalaji


title: Africanus

text: Tieteellinen nimi


title: Victor de Sabata

text: Victor de Sabata (10. huhtikuuta 1892 Trieste – 11. joulukuuta 1967 Santa Margherita Ligure) oli italialainen kapellimestari ja säveltäjä. Hän tuli tunnetuksi varsinkin oopperakapellimestarina (mm. Giuseppe Verdi, Giacomo Puccini, Richard Wagner), mutta hän levytti myös muunlaista musiikkia, kuten Ludwig van Beethovenin sinfonioita. Hänen omia sävellyksiään ei nykyään tunneta paljonkaan.


title: Victor de Sabata

text: Sabata syntyi Triestessä, aloitti pianonsoiton 4-vuotiaana ja muutti perheineen Milanoon vuosisadan vaihteessa. Hänestä tuli vuonna 1918 Monte Carlon oopperan johtaja, ja myöhemmin hän toimi yli kahdenkymmenen vuoden ajan Milanon La Scalan musiikillisena johtajana.


title: Victor de Sabata

text: Varsinkin toisen maailmansodan jälkeisinä vuosina Sabatan kansainvälinen maine koheni: hän vieraili muiden muassa brittiläisten ja yhdysvaltalaisten orkesterien kapellimestarina. Hän koki 1950-luvulla sydäninfarktin ja kuoli 75-vuotiaana joulukuussa 1967.


title: Mehiläissyöjä

text: Mehiläissyöjä ("Merops apiaster") on värikäs pistiäisravintoon erikoistunut säihkylintu.


title: Mehiläissyöjä

text: Linnun pituus on 25–29 cm, siipien kärkiväli 36–40 cm ja paino noin 60 g. Hyvin värikäs höyhenpuku. Lajin voi sekoittaa vain johonkin toiseen mehiläissyöjälajiin, lähinnä vihermehiläissyöjään. Sukupuolet ovat samanvärisiä. Nuoren linnun selkä on himmeä ja vihertävä.


title: Mehiläissyöjä

text: Mehiläissyöjä pesii Etelä- ja Itä-Euroopassa, Pohjois-Afrikassa ja läntisessä Aasiassa Intian länsiosiin saakka. Euroopassa elää 950 000–2 000 000 yksilöä ja lajin kanta on elinvoimainen.Laji on muuttolintu, joka talvehtii Afrikassa. Suomessa lajia tavataan lähes vuosittain kesäaikaan touko-elokuussa, ensimmäinen havainto on tehty 1949.


title: Mehiläissyöjä

text: Pesimäaikana elää avoimessa, lämpimässä ympäristössä, kuten viljelysseuduilla, puutarhoissa, harvapuustoisilla rinteillä ja jokivarsilla.


title: Mehiläissyöjä

text: Laji pesii yhdyskuntina jokivarsilla. Se kaivaa pitkän, 1–1½ m joskus jopa 4 m pitkän, pesätunnelin hiekkatörmään ja naaras munii 5–8 munaa, joita molemmat puolisot hautovat yhteensä noin 3 viikkoa. Poikaset lähtevät pesästä 20–30 päivän ikäisinä.


title: Mehiläissyöjä

text: Syö pääasiassa ilmassa lentäviä hyönteisiä, enimmäkseen pistiäisiä kuten mehiläisiä, ampiaisia ja herhiläisiä. Ennen syömistä se poistaa myrkkypiikin hakkaamalla saalista jotakin kovaa vasten. Se syö noin 250 pistiäistä päivässä.


title: Marian tyttäret

text: Marian Tyttäret on katolinen hyväntekeväisyysjärjestö, joka perustettiin auttamaan kodittomia tyttöjä. Se on salesiaanien sääntökunnan sisärjärjestö. Sen perusti 1800-luvulla Giovanni Bosco.


title: Marian tyttäret

text: Marian tytärten jäseniä on Euroopassa 18 maassa noin 7 000, Amerikassa noin 4 500, Aasiassa noin 2 000, Afrikassa noin 450 ja Oseaniassa noin 50. He ylläpitävät kouluja, tekevät nuorisotyötä, järjestävät lukutaitokursseja ja turvakoteja sekä terveyspalveluita.


title: Salesiaanit

text: Salesiaanit on katolinen sääntökunta eli uskonnollinen yhteisö, yksi maailman suurimpia. Sen perusti italialainen pappi Giovanni Bosco 1800-luvulla. Salesiaanien sääntökunta toimii 128 valtiossa eri puolilla maailmaa ja ylläpitää noin tuhatta ammattikoulua, poikakotia ja opettajaseminaaria. Suurimmat maat ovat Italia, Intia, Espanja, Puola ja Brasilia. Salesialaisiin järjestöihin kuului vuonna 2005 yhteensä noin 402 500 jäsentä.


title: Minervan pöllö

text: Minervan pöllö ("Athenen pöllö") on pöllö, joka roomalaisessa mytologiassa kulkee Minervan, viisauden jumalattaren, mukana. Kreikkalaisessa mytologiassa Minervaa vastasi Athene. Minervan pöllö on viisauden tunnus ja filosofian vertauskuva. Pöllöä on perinteisesti pidetty viisaana. G. W. F. Hegelin sanojen mukaan ”Minervan pöllö lähtee lentoon vasta hämärän laskeutuessa”. Hegel viittasi tällä filosofian luonteeseen asioita jälkikäteen tarkastelevana ja ymmärtävänä toimintana.


title: Minervan pöllö

text: G. W. F. Hegel kirjoitti filosofiaan viitaten teoksessaan "Oikeusfilosofian pääpiirteet" (1821) Minervan pöllöstä: ”Minervan pöllö lähtee lentoon vasta hämärän laskeutuessa” ja tarkoitti sillä, että filosofia ymmärtää elämää vasta, kun se kulkee ohi, todellisuutta vasta, kun asiat ovat jo tapahtuneet, ja aikakauden tarkoituksen ja olemuksen vasta sen lähetessä loppuaan. Filosofia ei voi olla ennalta määräävää eli määrätä millainen todellisuuden tulisi olla, koska se ymmärtää asioita vasta jälkiviisaasti.


title: Minervan pöllö

text: ”Harmaalla harmaassa” Hegel tarkoitti filosofian teoriaa vanhenevan maailmanmuodon taustamaalauksena. Filosofi voi tiedostaa tämän maailmanmuodon olemuksen ja saattaa sen muiden tietoisuuteen, mutta ei voi muuttaa sitä muuksi ainakaan välittömän käytännöllisesti.


title: Minervan pöllö

text: "Minervan pöllö" on muun muassa Georg Henrik von Wrightin teoksen sekä Helsingin yliopiston filosofian opiskelijoiden ainejärjestön Dilemman lehden nimi.


title: Blondin kosto (musikaali)

text: Blondin kosto () on musikaali, joka perustuu samannimiseen elokuvaan Blondin kosto. Ennen Broadwayta Blondin kostoa esitettiin San Franciscon Golden Gate Theatressa 23. tammikuuta - 24. helmikuuta 2007. Show sai ensi-iltansa Broadwaylla 29. huhtikuuta 2007. Broadway-tuotannon on ohjannut Jerry Mitchell, joka oli myös show’n koreografi. Show’ta esitetään Palace Theatressa ja se on saanut suurimmaksi osaksi hyviä arvosteluja. Musikaali esitetty Yhdysvalloissa myös tv:ssä. Musikaali sai Suomen ensi-iltansa Turun Samppalinnan kesäteatterissa vuonna 2011.


title: O.S. Engines

text: O.S. Engines on Japanilainen laivamalli-, pienoisauto-, ja lennokkimoottoreiden valmistaja.


title: O.S. Engines

text: Vuonna 1936 Japanilainen koneenrakentaja Shigeo Ogawa (perint. "Ogawa Shigeo") aloitti pienoishöyrykoneiden valmistamisen. Samana vuonna hän aloitti 2-tahtisten bensiinimoottorien tuotannon. O.S. type 1 (Pixie) moottorin iskutilavuus oli 1,665 kuutiosenttimetriä ja ensimmäinen sarja käsitti 200 moottoria.


title: O.S. Engines

text:
Toisen maailmansodan jälkeen O.S. aloitti O.S. MAX moottorisarjan - ja sama tavaramerkki on edelleen käytössä.
Moottoreiden hyvät ominaisuudet (mm. laatu, käyntivarmuus ja kestävyys) ovat johtaneet siihen, että muita merkkejä verrataan O.S:ään - ja eräät moottorimerkit (ASP, SC) ovat pitkälti O.S:n kopioita.


title: O.S. Engines

text: O.S. on valmistanut yksi-viisisylinterisiä moottoreita sekä käyttötarkoitukseltaan tai toimintaperiaatteeltaan erilaisia moottorityyppejä. Huipputehon kierrosluku on, moottorityypistä riippuen, alle 10 000 kierroksesta minuutissa jopa yli 30 000 kierrokseen


title: O.S. Engines

text:
Useimmat moottoreista ovat kaksitahtisia. Tämän moottorityypin etuina ovat yksinkertaisuus, helppokäyttöisyys ja vähäinen huollon tarve.
Kaksitahtimoottoreissa on myös malleja tiettyihin käyttötarkoituksiin: nestejäähdytteisiä venemoottoreita, autonmoottoreita, puhallinlennokkien () moottoreita, helikopterimoottoreita jne.


title: O.S. Engines

text:
Nelitahtimoottorit ovat toinen suuri ryhmä. Näitä valmistetaan myös monisylinterisinä, lähinnä mallilennokkeja varten.
Lisäksi tehdas on kehittänyt pienoiskokoisia wankel- ja sysäysputkimoottoreita (). Polttoainejärjestelmänsä osalta, elektronisesti ohjatulla polttoaineensuihkutuksella varustetut mallit, ovat oma ryhmänsä. O.S: on toteuttanut myös mekaanisen ahtimen ja polttoainepumpun. Lennokkimoottoreissa nämä ovat melko harvinaisia ratkaisuja.


title: O.S. Engines

text: Malliston ääripäinä voidaan pitää pieniä kaksitahti moottoreita (esimerkiksi O.S. 15 LA) ja suuria, monisylinterisiä, nelitahtimoottoreita (esimerkiksi vuonna 2007 esitelty nelisylinterinen rivimoottori IL-300 ). Tuotannossa on noin 50 eri moottorimallia. Tämä lukumäärä vaihtelee: uusia malleja kehitetään ja vanhoja jää pois.


title: O.S. Engines

text: Moottoreiden lisäksi O.S. valmistaa varaosia ja tarvikkeita (moottoripukkeja, hehkutulppia, äänenvaimentimia, ilmansuodattimia ja viritettyjä pakoputkia ns. "pillejä".)


title: Patsy Ruth Miller

text: Patsy Ruth Miller (17. tammikuuta 1904 – 16. heinäkuuta 1995) oli St. Louisista, Missourista kotoisin ollut yhdysvaltalainen elokuvanäyttelijä.


title: Patsy Ruth Miller

text: Miller debytoi pienessä roolissa vuonna 1921 valmistuneessa elokuvassa "Kamelianainen" sen jälkeen, kun hän oli tutustunut juhlissa kuuluisaan Hollywoodin mykkäelokuvien näyttelijättäreen Alla Nazimovaan. Pääosaa samassa elokuvassa esitti Rudolph Valentino. Siitä lähtien hänen maineensa Hollywoodissa alkoi hitaasti kasvaa, varsinkin sen jälkeen kun hänet oli valittu WAMPAS Baby Stariksi vuonna 1922.


title: Patsy Ruth Miller

text: Vuonna 1923 hän teki ensimmäisen ja nykyään parhaiten muistetun tähtiroolinsa mustalaistyttö Esmeraldana Wallace Worsleyn "Notre Damen kellonsoittajassa" (1923) vastanäyttelijänään Lon Chaney Sr., jonka hän päihitti suosiossa.


title: Patsy Ruth Miller

text: Myöhemmin Miller päätyi esiintymään pääosin keveissä romanttisissa komedioissa, vastanäyttelijöinään sellaisia nimiä kuin Clive Brook ja Edward Everett Horton. Hänen 1920-loppupuolen elokuviinsa lukeutuvat muiden muassa "Broken Hearts of Hollywood" (1926), "A Hero for a Night" (1927), "Hot Heels" (1928) ja "The Aviator" (1929).


title: Patsy Ruth Miller

text: Miller vetäytyi pois valkokankaalta vuonna 1931. Hän teki pienen cameoroolin vuonna 1951 elokuvassa "Quebec", jossa pääosaa esitti John Barrymore Jr. Hän hyväksyi omaelämäkertansa, missä hänet esitettiin eräänlaisena vitsinä. Miller tuli pois eläkkeeltään vuonna 1978 tehdäkseen elokuvan "The Mother".


title: Patsy Ruth Miller

text: Myöhemmin näyttelijä päätti ryhtyä kirjoittajaksi. Hän voitti O. Henryn palkinnon lyhyttarinoistaan, kirjoitti romaanin, käsikirjoituksia radio-ohjelmiin sekä näytelmiä. Hän myös esiintyi lyhyen aikaa Broadwayn teatterissa.


title: Patsy Ruth Miller

text: Miller oli naimisissa kolmesti. Liitoista kaksi ensimmäistä päättyi eroon. Hänen ensimmäinen aviomiehensä oli elokuvaohjaaja Tay Garnett ja toinen käsikirjoittaja John Lee Mahin. Hänen kolmas aviomiehensä, liikemies E. S. Deans, kuoli vuonna 1986. Patsy Miller sai tiheiden rakkauselämäänsä koskevien uutisten ansiosta lempinimen ”Hollywoodin varatuin tyttö”.


title: Patsy Ruth Miller

text: Miller kuoli kotonaan Palm Desertissä, Kaliforniassa vuonna 1995 sydäninfarktiin.


title: Karjalan 3. rykmentin 7. pataljoona

text: Karjalan 3. rykmentin 7. pataljoona oli valkoisten itäarmeijan Karjalan 3. rykmenttiin kuuluva joukko-osasto Suomen sisällissodassa. Pataljoonan komentajina olivat jääkäriluutnantti Evert Ekman  (5. maaliskuuta - 14. maaliskuuta 1918), V. Raatikainen, myöhemmin Väinö Strömberg (14. maaliskuuta alkaen), A. Houni.


title: Karjalan 3. rykmentin 7. pataljoona

text:
Päällikkö: R. Ekholm.
Päällikkö: I. Airaksinen.
Päällikkö: U. Hyvönen.


title: Number Ones (ABBA:n albumi)

text: Number Ones on ruotsalaisen popyhtye ABBA:n marraskuussa 2006 julkaistu kokoelma-albumi. Nimensä mukaisesti se sisältää yhtyeen eri maissa listaykkösiksi nousseita kappaleita.


title: Karjalan 3. rykmentin 8. pataljoona

text: Karjalan 3. rykmentin 8. pataljoona oli valkoisten itäarmeijan Karjalan 3. rykmenttiin kuuluva joukko-osasto Suomen sisällissodassa. Pataljoonan komentaja oli E. Astola.


title: Karjalan 3. rykmentin 8. pataljoona

text:
Päällikkö: U. Mäkinen.
Päällikkö: V. Tosurinen, jääkärivääpeli Hjalmar Raatikainen.
Päällikkö: Y. Nykänen.
Komppanianpäällikkönä ja pataljoonan varakomentan apulaisena jääkärivääpeli Hjalmar Raatikainen.


title: Karjalan 3. rykmentin 9. pataljoona

text: Karjalan 3. rykmentin 9. pataljoona oli valkoisten itäarmeijan Karjalan 3. rykmenttiin kuuluva joukko-osasto Suomen sisällissodassa. Pataljoonan komentaja oli jääkäri Hjalmar Raatikainen, myöhemmin E. Sandström.


title: Karjalan 3. rykmentin 9. pataljoona

text:
Päällikkö: A. Liljander.
Päällikkö: A. Kumlin.
Päällikkö: U. Zimmerman.


title: Nick Triani

text: Nick Triani (oik. Nicholas Traina) (s. 25. helmikuuta 1966 Lontoo Yhdistynyt kuningaskunta) on brittiläinen muusikko ja levytuottaja. Triani kasvoi Stainesissä, Englannissa italialaisperäisessä perheessä. Hän oli aiemmin laulajana punkahtavassa lo-fi-yhtyeessä Supermodel, jonka levyt julkaisi lontoolainen indie-levymerkki Fire Records.


title: Nick Triani

text: Triani muutti Suomeen 1998 ja on tuottanut monia artisteja ja yhtyeitä, kuten Apulanta, The Duplo!, Giant Robot, Manboy, Mummypowder, Sister Flo, Astrid Swan, Arto Muna ja Millennium ja Inis. Triani myös toimii laulaja-kitaristina yhtyeessä Treeball. Lisäksi Triani juonsi radio-ohjelmia Radio Helsingissä vuosina 2001–2016.


title: Nick Triani

text: Triani toimii Soliti-nimisen levy-yhtiön toimitusjohtajana. Triani on naimisissa muusikko Astrid Swanin kanssa ja heillä on yksi yhteinen lapsi. Trianilla on myös toinen lapsi aiemmasta suhteestaan.


title: Turbo Outrun

text: Turbo Outrun (myös Turbo Out Run) on Segan tekemä jatko-osa "Out Run" -pelille. Peli julkaistiin kolikkopelinä vuonna 1989, jonka jälkeen siitä tehtiin käännökset kotitietokoneille ja Sega Mega Drive-pelikonsolille.


title: Turbo Outrun

text: Pelissä pelaaja ajaa Ferrari F40- urheiluautolla kilpaa tietokoneen ohjaamaa Porsche 959-autoa ja aikarajaa vastaan halki Yhdysvaltojen eri osavaltioiden. Kilpailu alkaa pelissä New Yorkista ja päättyy Los Angelesiin, mikäli pelaaja ehtii kullakin tasolla tarkistuspisteelle ennen ajan loppumista. Ajo-osiot on jaettu neljään eri kappaleeseen, joissa kussakin on neljä tasoa. Pelaajan kyydissä on myös hänen tyttöystävänsä, joka menee Porschella ajavan kilpailijan kyytiin, jos tämä ehtii kappaleen lopussa olevalle tarkistuspisteelle ennen pelaajaa. Pelaaja voi kuitenkin saada hänet takaisin omaan autoonsa voittamalla Porschen seuraavan kappaleen lopussa. Saapumalla kappaleen loppuun ennen Porschea pelaaja saa myös 1 000 000 lisäpisteen bonuksen.


title: Turbo Outrun

text: Jatko-osassa oli joitakin eroja ensimmäiseen Out Runiin verrattuna. Pelaaja ajaa pelissä edelleen Ferrarilla, mutta Testarossan sijasta autona on avokattoinen F40, johon liittyi myös pelin muistetuin ominaisuus: pelaaja pystyi halutessaan käyttämään turboa, joka tilapäisesti lisäsi auton huippunopeutta. Turboa ei kuitenkaan voinut käyttää pelissä rajattomasti, sillä liikakäyttö johti ylikuumenemiseen, jolloin turbo oli tilapäisesti poissa käytöstä.


title: Turbo Outrun

text: Alkuperäisen Out Runin haarautuvat tiet eivät päätyneet jatko-osaan, vaan ajettu reitti oli aina sama.


title: Turbo Outrun

text: Ajo-osiot oli jaettu pelissä neljään kappaleeseen, joiden välillä autoon oli mahdollista laittaa yksi kolmesta viritysosasta: korkeatehoisempi moottori, erikoisturbo ja parempipitoiset renkaat.


title: Turbo Outrun

text: Kolikkopelin kotikäännösversiot saivat pelilehtien arvosteluissa vaihtelevia arvosanoja. 16-bittisten peliversioiden arvosanat olivat yleensä huonoja, mutta sen sijaan esimerkiksi 8-bittisen Commodore 64:n versio sai ylistystä osakseen, sillä sitä pidettiin teknisesti erinomaisesti toteutettuna versiona muun muassa puhesyntetisointinsa ja grafiikkansa vuoksi.


title: Turbo Outrun

text: Jeroen Tel palkittiin ECTS-messuilla Commodore 64 -version musiikista.


title: Emansipaatio

text: Emansipaatio tarkoittaa vapautumista vierasmääräisyydestä, tulemista riippumattomaksi jostakin. Alun perin latinankielinen sana "emancipatio" tarkoitti pojan julistamista täysivaltaiseksi kansalaiseksi, vapauttamista isän holhouksesta. Nykyisin käytetyimmässä merkityksessä emansipaatiolla tarkoitetaan naisten vapautumista patriarkaatin ylivallasta ja tulemista tasa-arvoisiksi miesten kanssa. Tämän ohella käsitettä käytetään kuitenkin myös alussa esitetyssä yleisemmässä merkityksessä, mistä on esimerkkinä vaikkapa filosofi Jürgen Habermasin käyttämä käsite "emansipatorinen tiedonintressi".


title: Lokus

text:
Lokus (lat. "locus", paikka) on perinnöllisyystieteissä geenin tai DNA-jakson sijaintipaikka kromosomissa.
DNA-jakson vaihtelua lokuksessa kutsutaan alleeliksi. Geenikartta on kuvaus yksilön lokuksesta ja tarkasta fenotyyppistä.


title: Lokus

text: Jokaisella geenillä on oma paikkansa kromosomissa. Tätä paikkaa kutsutaan lokukseksi. Kutakin kromosomia on yksilön soluissa yleensä kaksi kappaletta, joten kuhunkin ominaisuuteen vaikuttavia geenejä on kaksi kappaletta. Tämän vuoksi samaan ominaisuuteen vaikuttavat geenit sijaitsevat lajin kaikilla yksilöillä samassa kromosomiparissa sen tietyissä lokuksissa.


title: Lokus

text: Kromosomin paikka voidaan kirjoittaa "6p21.3".


title: Lokus

text: Sijainti alue voidaan osoittaa vastaavasti. Esimerkiksi geenin OCA1 lokus voidaan kirjoittaa "11q1.4-q2.1", tarkoittaen että se sijaitsee pitkässä varressa kromosomissa 11, jossakin alueella raita 1, ali-raita 4 jatkuen raita 2 ja ali-raita 1:een asti.


title: Lokus

text: Kromosomin päät on nimetty ""pter"" ja ""qter"", ja siten ""2qter"" viittaa kromosomi-2:n pitkänvarren telomeeriin.


title: Uexküll

text: Uexküll tai Üxküll ("de Ykeskole", , latviaksi Ikskile) on baltiansaksalainen aatelissuku.


title: Uexküll

text: Suku sai nimensä Latviassa sijaisevasta Ykskylän kaupungista, liiviläisten muinaisesta pääkaupungista, jota suvun varhaisimmat (Saksasta tulleet) sotilasjäsenet Liivin ristiretken tuloksena hallitsivat vouteina. Ruotsin ritarihuoneesen suku on introdusoitu aatelisena sukuna numero 76. Kolme vapaaherrallista sukuhaaraa on introdusoitu: numero 30; "von Yxkull-Gyllenband", numero 74; "Meijendorff von Yxkull" ja numero 203; "Yxkull".


title: Uexküll

text: Suvun kantaisä Johannes Bardevisk onnistui menemään naimisiin latgalelaisen Jersikan ruhtinaskunnan kukistetun ruhtinaan Visvaldisin lesken kanssa tämän kolmannessa avioliitossa. Tätä suku väittää esiäidikseen ja katsoo hänen kauttaan polveutuvansa Baltian kotoperäisestä yläluokasta. Parin ensimmäisen vuosisatansa latinankielisissä asiakirjoissa suvun jäseniä on mainittu nimellä de Ykescole.


title: Uexküll

text: Isonvihan takia Suomeen asettui suvun yksi merkittävä haara, kun sittemmin vapaaherraksi korotettu kenraali Otto Reinhold Yxkull eli Ykköskylä nimitettiin 1722 maaherraksi Turun ja Porin lääniin. Tämäkin sukuhaara sammui puolessa vuosisadassa miespuoleltaan (eikä ehtinyt tulla kirjatuksi vuonna 1818 perustettuun Suomen ritarihuoneeseen), mutta kenraalin tytärten kautta muutamat nykyiset suomalaisperheet polveutuvat tästä vapaaherrallisesta perheestä. Useita suvun haaroja on asettunut myös Viroon.


title: Pöykkölä

text: Pöykkölä on Rovaniemen kaupunginosa. Se sijaitsee Kemijoen itäpuolella Ranualle johtavan kantatie 78:n varrella.


title: Pöykkölä

text: Pöykkölän asutus koostuu rivi- ja omakotitaloista. Asukkaista 32,06 prosenttia on iältään 19-44-vuotiaita.


title: Pöykkölä

text: Pöykkölässä oli koulu, jossa oppilaiden vuosiluokat olivat 1–2. Se lakkautettiin 2009. Muun muassa kaupunginjohtaja Mauri Gardin ehdotti koulun lakkauttamista. Pöykkölässä on kolme päiväkotia, kauppa ja grillikioski, joka sijaitsee Ranuantien varrella. Pöykkölässä sijaitsevat Rovaniemen kotiseutumuseo Kemijoen varrella ja Lapin metsämuseo Salmijärven rannalla. Pöykkölässä toimii myös Rovaniemen ratsastuskeskus. Salmijärvellä on kaupungin yleinen uimaranta.


title: War Rock

text: War Rock (myös WarRock, ) on Dream Executionin kehittämä ja Nexonin julkaisema ensimmäisen persoonan ammuntapeli.


title: War Rock

text: Peli on verkossa pelattava ilmaispeli.


title: Gergő Kis

text: Gergő Kis (s. 19. tammikuuta 1988, Tapolca) on unkarilainen uimari. Hän edusti kotimaataan kesäolympialaisissa 2004 Kreikan Ateenassa, sijoittuen 23:neksi 1 500 metrin vapaauinnissa.


title: Gergő Kis

text: Kis voitti Debrecenin lyhyen radan EM-kilpailuissa 2007 hopeaa 1 500 metrin ja pronssia 400 metrin vapaauinnissa. Eindhovenin pitkän radan EM-kilpailuissa seuraavana vuonna hän voitti kultaa 800 metrin vapaauinnissa. Pekingin olympialaisissa hän sijoittui kuudenneksi 400 metrin sekauinnissa ja 19:nneksi 1 500 metrin vapaauinnissa. Saman vuoden Rijekan lyhyen radan EM-kilpailuissa hän sai hopeaa 400 metrin sekauinnissa.


title: Gergő Kis

text: Kis sijoittui Rooman MM-kilpailuissa 2009 viidenneksi 400 metrin sekauinnissa, kuudenneksi 400 metrin vapaauinnissa ja kahdeksanneksi 200 metrin sekauinnissa. Budapestin pitkän radan EM-kilpailuissa 2010 hän sai pronssia 400 metrin vapaauinnissa. Shanghain MM-kilpailuissa 2011 hän sai pronssia 800 ja 1 500 metrin vapaauinnissa.


title: Gergő Kis

text: Kis saavutti Debrecenin pitkän radan EM-kilpailuissa 2012 kultaa 800 metrin vapaauinnissa ajalla 7.49,46, hopeaa 400 ja 1 500 metrin vapaauinneissa sekä pronssia 4 × 200 metrin vapaauintiviestissä.


title: Fentonin reaktio

text: Fenton-kemia on siirtymämetallien epäorgaanista kemiaa, jolla on biologinen merkitys vapaiden radikaalien synnyssä. Transitiometalleista lähinnä rauta ja kupari voivat katalysoida Fenton-reaktioita vain jos kaksi ehtoa täyttyy yhtäaikasesti:


title: Fentonin reaktio

text:
Fenton, 1894:
Fe + (HO) → Fe + ·OH + OH,


title: Fentonin reaktio

text:
Pierre and Fontecave, 1999:
Redox-potentiaali on −330 mV yhden normaali-ilmakehän paineessa O, mutta
in vivo ([O] = 3,5 · 10 M ja [O] = 10 M) redox potentiaali on +230 mV.


title: Fentonin reaktio

text:
Haber & Weiss, 1934:
Fe + O → Fe + O
O + (HO) → O + ·OH + OH


title: Ted Strickland

text: Ted Strickland (s. 4. elokuuta 1941 Lucasville, Ohio) on yhdysvaltalainen demokraattipuoluetta edustava poliitikko ja Ohion osavaltion entinen kuvernööri.


title: Ted Strickland

text: Strickland oli ensimmäisen kerran ehdolla Yhdysvaltain edustajainhuoneeseen vuonna 1976, mutta hän tuli valituksi vasta vuonna 1992. Hän hävisi vuonna 1994 Frank Cremeansille ja valittiin uudelleen vuonna 1996. Hän istui kongressissa vuoteen 2007, jolloin hän aloitti Ohion kuvernöörinä. Hän pyrki toiselle kuvernöörikaudelle vuonna 2010, mutta hävisi republikaani John Kasichille.


title: Nikolina Štereva

text: Nikolina Štereva ( s. 21. tammikuuta 1955) on bulgarialainen entinen keskimatkojen juoksija. Hänen parhaat saavutuksensa ovat tulleet 800 metriltä.


title: Nikolina Štereva

text: Šterevan uran suurin saavutus on 800 metrin olympiahopea Montrealista 1976 Neuvostoliittoa edustaneen venäläisen Tatjana Kazankinan viedessä kultaa. Neljä vuotta myöhemmin Moskovan olympialaisissa hän sijoittui 800 metrillä seitsemänneksi. Sisäratojen EM-kilpailuista hän saavutti 800 metriltä kultaa vuosina 1976 ja 1979. Grenoblesta 1981 hän saavutti samalta matkalta pronssia.


title: Sirkkalan kasarmi

text: Sirkkalan kasarmi on Turun itäisessä keskustassa I kaupunginosassa sijaitseva entinen kasarmialue. Alue on rakennettu alkujaan Turun krenatööritarkk'ampujapataljoonalle, joka sijoitettiin perustamisvuonnaan 1846 Pehr Johan Gylichin vuonna 1834 suunnittelemaan köyhäintaloon. Ennen siviilikäyttöön siirtymistä kasarmi toimi viimeksi Turun ja Porin sotilasläänin esikuntana. Vuonna 2006 kasarmille muutti Turun yliopiston historian laitos.


title: Sirkkalan kasarmi

text:
Kasarmialue sijaitsee aivan Engelin Turun palon jälkeen laatiman ruutukaavan itäisellä laidalla ja se tunnettiin nimellä Kurjenkaivonkenttä. Kaavassa alue on merkitty aukion ympäröimäksi umpikortteliksi ja lienee jo tuolloin tarkoitettu julkisten rakennusten sijoituspaikaksi. Vuonna 1834 Pehr Johan Gylich suunnitteli paikalle palossa tuhoutuneen köyhäintalon tilalle uuden kolmikerroksisen rakennuksen. Rakennus toimi köyhäintalona ainoastaan vuoteen 1846 asti, jolloin kortteli otettiin armeijan käyttöön ja siihen sijoitettiin Turun krenatööritarkk'ampujapataljoonan kasarmi.
Vuonna 1846 kortteliin rakennettiin nykyisen Sirkkalankadun varrelle pataljoonan valkoinen sairaalarakennus 1847. Sen suunnitteli P.J.Gylich niin ikään. Päävartiorakennus eli Komendantin talo rakennettiin Kaivokadulle Ernst Lohrmannin piirustusten pohjalta. Kasarmi annettiin Venäjän armeijan käyttöön 1860-luvulla, jonka tarpeisiin valmistui vuonna 1875 A.H. Dahlströmin suunnittelema kasarmirakennus Kaivokadulle. Kyseinen rakennus on Suomen ensimmäinen kasarmikäyttöön suunniteltu rakennus. Alueella on lisäksi useita 1800-luvun puolivälissä ja 1900-luvun alussa kasarmeiksi rakennettuja puurakennuksia ja muun muassa tallirakennus.


title: Sirkkalan kasarmi

text: Arkkitehtitoimisto Lasse Kosunen Oy on vastannut valkoisen sairaalarakennuksen ja kasarmirakennuksen arkkitehtuurisuunnittelusta ja sen yhteydessä toimintojen muuttamisen yliopiston käyttöön soveltuviksi.


title: Sirkkalan kasarmi

text: Kasarmialue toimi Venäjän armeijan poistuttua alueelta Suomen itsenäistymisen myötä Suomen sisällissodan jälkeen vuonna 1918 vankileirinä. Suurimmillaan Turun vankileirin vankiluvuksi on arvioitu noin 3 300. Leirillä kuoli eri arvioiden mukaan noin 120-175 ihmistä, pääasiassa nälkään ja sairauksiin. Leirin vuonna 1994 paljastettu muistomerkki on Ismo Kajanderin veistos, Kurjenmäenkentän rinteen peruskallioon upotettu ruostunut tasavartinen risti.


title: Sirkkalan kasarmi

text: Leirin lakkauttamisen jälkeen alue oli Puolustusvoimien hallussa aina 2000-luvun alkuun asti. Kasarmilla toimi muun muassa Turun ja Porin sotilasläänin esikunta edeltäjineen ja Turun varuskuntasairaala. Esikunta siirtyi Heikkilän kasarmille vuonna 2003 ja varuskuntasairaala jo 1990-luvulla.


title: Sirkkalan kasarmi

text: Tällä hetkellä kasarmilla toimii Turun yliopiston historian, kulttuurin ja taiteiden tutkimuksen laitos. Jäänteenä aikaisemmasta käytöstä Kaivokadun esikuntarakennuksen kellarissa toimii edelleen ravintola Turun Upseerikerho.


title: Sirkkalan kasarmi

text: Museovirasto määritteli vuonna 2009 Sirkkalan kasarmit yhdeksi Suomen valtakunnallisesti merkittävistä rakennetuista kulttuuriympäristöistä.


title: Serge Branco

text: Serge Branco (s. 11. lokakuuta 1980) on kamerunilainen jalkapalloilija, pelipaikaltaan keskikenttäpelaaja. Branco kuului kultaa voittaneeseen Kamerunin joukkueeseen Sydneyn olympialaisissa 2000. A-maajoukkueessa Branco on pelannut 12 ottelua ja tehnyt niissä yhden maalin. Seuratasolla hän on edustanut eri seuroja. Hän pelasi kauden 2010–2011 puolalaisessa Wisła Krakowassa ja voitti tällöin Puolan mestaruuden.


title: Ruukin koulu (Siikajoki)

text: Ruukin koulu on Siikajoen kunnan keskustaajamassa Ruukissa sijaitseva peruskoulu. Koulu on rakennettu vuonna 2016. Koulussa opiskelevat esikoululaiset ja vuosiluokat 1–9. Samoissa tiloissa toimii myös Siikajoen lukio.


title: Ruukin koulu (Siikajoki)

text: Koulun rehtorina toimii Juha Vaara.


title: Ruukin koulu (Siikajoki)

text: Ruukin koulurakennuksessa on kolme osaa, A-, B- ja C-siivet. A-siivessä opiskelevat vuosiluokat 0–6. B-siivessä on ruokala ja liikuntasali sekä teknisen työn ja kotitalouden tilat. Myös koulun hallinto, terveydenhoitaja ja opettajainhuone sijaitsevat B-siivessä yläkerrassa. C-siivessä opiskelevat vuosiluokat 7-9 sekä Siikajoen lukio


title: Ruukin koulu (Siikajoki)

text: Koulussa järjestetään aamu- ja iltapäivätoimintaa, erityisopetusta, joustavaa perusopetusta sekä maahanmuuttajien valmistavaa opetusta. Talvella koulun viereen jäädytetään luistelukenttä. Sama alue toimii kesäisin isompien oppilaiden jalkapallo- ja liikuntakenttänä. Koululla on myös kaksi monitoimiareenaa, sekä etupihalla pienemmille tarkoitettu leikkipaikka.


title: Ruukin koulu (Siikajoki)

text: Koulun vieressä sijaitsee liikuntahalli ja Ruukin pääkirjasto.


title: Semjon Bytškov

text: Semjon Majevitš Bytškov (; s. 30. marraskuuta 1952 Leningrad, Neuvostoliitto) on venäläissyntyinen yhdysvaltalainen kapellimestari. Hän opiskeli Leningradissa kymmenen vuotta Glinka-kuorokoulussa ja myöhemmin Leningradin konservatoriossa. Vuonna 1973 hän voitti Rahmaninov-kapellimestarikilpailun ja häntä pyydettiin johtamaan Leningradin filharmonikoita. Konsertti kuitenkin peruttiin Bytškovin poliittisten mielipiteiden vuoksi. Vuonna 1974 hän muutti Neuvostoliitosta Yhdysvaltoihin.


title: Semjon Bytškov

text: Vuosina 1980–1985 Bytškov toimi Grand Rapids Symphonyn musiikillisena johtajana ja Buffalo Philharmonicin päävierailijana. Hän sai Yhdysvaltain kansalaisuuden vuonna 1983. Bytškov nimitettiin Buffalo Philharmonicin musiikilliseksi johtajaksi 1985 ja hän toimi virassa vuoteen 1989. Hänen kapellimestariuransa lähti nousuun 1980-luvun puolivälissä, kun hän johti menestyksekkäästi New Yorkin ja Berliinin filharmonikoita. Vuosina 1989–1998 Bytškov toimi Pariisin orkesterin musiikillisena johtajana. Hän toimi 1990-luvulla myös Pietarin filharmonisen orkesterin ja Firenzen musiikkijuhlien päävierailijana sekä Dresdenin valtionoopperan ylikapellimestarina.


title: Semjon Bytškov

text: Kölnin radion sinfoniaorkesterin (WDR Sinfonieorchester Köln) ylikapellimestarina Bytškov toimi 1997–2010. Hän vieraili orkesterin kanssa Britanniassa, Yhdysvalloissa, Japanissa ja Etelä-Amerikassa. Bytškov on johtanut paljon myös oopperoita. Hän on vieraillut Wienin valtionoopperassa, Milanon La Scalassa ja Lontoon Covent Gardenissa. New Yorkin Metropolitan-oopperassa Bytškov johti ensi kerran tammikuussa 2004.


title: Semjon Bytškov

text: Kölnin radion sinfoniaorkesterin kanssa Bytškov on levyttänyt kaksi Richard Straussin oopperaa, "Daphnen" ja "Elektran", ja tuorein levytys Sergei Rahmaninovin toisesta sinfoniasta ilmestyi toukokuussa 2007. Bytškov on tehnyt levytyksiä myös Amsterdamin Concertgebouw-orkesterin, Berliinin filharmonikoiden, Philharmonia-orkesterin ja Pariisin orkesterin kanssa.


title: Semjon Bytškov

text: Semjon Bytškov johti Suomessa viimeksi Radion sinfoniaorkesteria huhtikuussa 2007. Bytškov on naimisissa pianisti Marielle Labèquen kanssa, ja hän on kapellimestari Jakov Kreitsbergin veli.


title: Piiri (geometria)

text: Piiri (tunnus p) on geometriassa tasokuviota rajaava reunakäyrä eli -viiva. Piirillä voidaan tarkoittaa myös reunan pituutta. Monikulmion tapauksessa piiri muodostuu monikulmion sivuista ja monikulmion piirin pituus on sivujen pituuksien summa. Ympyrän piiriä kutsutaan kehäksi. Tasokuvio voi yleisessä tapauksessa olla muodoltaan mikä tahansa, mutta piiri syntyy vain käyrästä, jossa jokainen piste muodostaa viivamaisen jatkumon, ja jota pitkin ympäri kulkemalla päätyy lopulta lähtöpisteen takaisin. Tämä voidaan sanoa niinkin, että piiri erottaa tasosta yhtenäisen alueen.


title: Piiri (geometria)

text: Puolipiiriksi s kutsutaan piirin puolikasta, jonka pituus on formula_1. Tällä arvolla on yllättävän suuri merkitys esimerkiksi kolmion (Heronin kaava) ja nelikulmion (Brahmaguptan kaava) pinta-alan laskemisessa. Sama kytkös toistuu myös isoperimetrisessä epäyhtälössä.


title: Piiri (geometria)

text: Piirin pituuden määrittämisen on ollut alkeisgeometriassa aina tärkeä ongelma johtuen muun muassa rakennusteknisistä tai maanmittauksellisista syistä. Tasoalueen piiri on käytännönläheinen käsite, kun kyseessä on monikulmioiden, ympyröiden ja muiden kartioleikkauksien sekä sileäreunaisten alueiden piiri. Piiri voidaan silloin mitata asettamalla naru kulkemaan kuvion reunoja pitkin alueen ympäri. Oikasemalla naru tämän jälkeen, voidaan sen pituus mitata asettamalla se suoraa mitta-asteikkoa vasten. Piirretyille tai kuvitteellisille kuvioille piirin määrittämiseen tulevat kyseeseen vain geometriseen päättelyyn perustuvat menetelmät.


title: Piiri (geometria)

text:
Monikulmiot voidaan ajatella murtoviivoiksi, joiden vapaat päät on yhdistetty toisiinsa. Suljetun tasoalueen piiri muodostuu sivuista, joiden yhteispituus vastaa koko piirin pituutta. Seuraavassa joidenkin tunnettujen monikulmioiden pituuksia.
Ympyrän piirin eli kehän pituuden määrittäminen on ollut geometrian historiassa haastava ongelma, jonka tarkka mittaaminen on riippunut kehän pituuden ja ympyrän halkaisijan suhteen, eli piin arvon, tuntemisesta. Irrationaalilukuna pii (merkitään formula_2) voidaan esittää laskuissa likiarvoisena lukuarvona, joten myös kehän pituus voidaan esittää vain likiarvona. Myös ellipsi on kartioleikkaus. Sen piiri opittiin laskemaan varsin myöhään, mutta sen lauseketta ei voida kuitenkaan ilmaista alkeisfunktioiden avulla.


title: Piiri (geometria)

text:
Yleisessä tapauksessa tasoalueen piirin pituus voidaan joskus määrittää viivaintegraalina pitkin polkua S
joka ellipsin tapauksessa olisi parametrimuotoon kirjoitettuna
missä formula_5 on isoakselin puolikkaan pituus ja formula_6 käyrän eksentrisyys.